open-index/open-wikipedia-markdown huggingface dataset:
ఖాలెద్ చౌధురీ

**ఖాలెద్ చౌధురీ** (20 డిసెంబర్ 1919 – 30 ఏప్రిల్ 2014) బెంగాల్ ప్రాంతానికి చెందిన ప్రముఖ రంగస్థల వ్యక్తిత్వం మరియు బహుముఖ ప్రతిభావంతుడైన కళాకారుడు. ఆయన బెంగాలీ మరియు హిందీ నాటక రంగంలో ప్రసిద్ధ దర్శకులు అయిన సంభు మిత్ర, త్రిప్తి మిత్ర మరియు శ్యామానంద్ జలాన్ వంటి వారితో కలిసి పనిచేశారు. ప్రధానంగా రంగస్థల రూపకల్పన, వేదిక అమరిక, వేషధారణలు రూపొందించడం, తరువాత సంగీత దర్శకుడిగా కూడా ఆయన సేవలందించారు.

భారత నాటక రంగానికి ఆయన చేసిన అపూర్వ సేవలకు గాను భారత ప్రభుత్వం 26 జనవరి 2012న గణతంత్ర దినోత్సవ పురస్కారాల జాబితాలో ఆయనకు పద్మ భూషణ్ పురస్కారాన్ని ప్రకటించింది.  
ఆయన జీవితాంతం అవివాహితుడిగా ఉన్నారు. 30 ఏప్రిల్ 2014న కోల్‌కతాలో ఆయన మరణించారు.

## కుటుంబ నేపథ్యం
ఖాలెద్ చౌధురీ 20 డిసెంబర్ 1919న అప్పటి అవిభాజిత అస్సాంలోని కరీంఘంజ్‌లో జన్మించారు.  
ఆయన తండ్రి చంద్రనాథ్ దత్త చౌధురీ, తల్లి హేమ నలిని. ఆయనకు మొదట పెట్టిన పేరు ‘చిరకుమార్’. తరువాత తండ్రి పేరు ‘చిరరంజన్ దత్త చౌధురీ’గా మార్చారు. తండ్రితో ఏర్పడిన విభేదాల కారణంగా 1943లో తన పేరును ఖాలెద్ చౌధురీగా మార్చుకున్నారు (మతం మాత్రం మార్చుకోలేదు). 1945లో కోల్‌కతాకు వెళ్లి అక్కడే స్థిరపడ్డారు. దీర్ఘకాల అనారోగ్యం తరువాత 30 ఏప్రిల్ 2014న ఆయన కన్నుమూశారు.

## నాటక రంగానికి చేసిన సేవలు
1945లో ఆయన భారతీయ ప్రజానాట్య సంఘం (Indian People's Theatre Association)లో చేరారు. 1953లో ప్రముఖ నాటక సంస్థ బహురూపీలో పనిచేయడం ప్రారంభించారు.  
వేదిక రూపకల్పన, సెట్ డిజైన్, వేషధారణలు, సంగీతం—ఈ అన్ని రంగాల్లో ఆయన నాటకాలకు ప్రత్యేక గుర్తింపును తీసుకువచ్చారు.

ఖాలెద్ చౌధురీ పనిచేసిన నాటకాలు సంఖ్యలోనే కాకుండా నాణ్యతలోనూ అపూర్వమైనవి. బెంగాలీ నాటక రంగంలో ఆధునిక వేదిక రూపకల్పనకు ఆయనే మార్గదర్శకుడు అని పలువురు విమర్శకులు పేర్కొన్నారు.

## జానపద సంగీతం & ప్రజాసంస్కృతి పరిశోధన
1960వ దశకంలో ఖాలెద్ చౌధురీ జానపద సంగీతం మరియు ప్రజాసంస్కృతి పరిశోధనలో నిమగ్నమయ్యారు. 1965లో స్థాపితమైన Folk Music and Folklore Research Institute కు కార్యదర్శిగా వ్యవహరించారు. తూర్పు భారతదేశానికి చెందిన అనేక జానపద గీతాలను సేకరించారు. ఈ సంపూర్ణ సేకరణను తరువాత పశ్చిమ బెంగాల్ ప్రభుత్వానికి చెందిన ‘‘లోకసంస్కృతి మరియు ఆదివాసీ సంస్కృతి కేంద్రం’’కు అందజేశారు.

## రచనలు
* *Theatere Shilpo Bhabona* – నాటక కళా భావన
* *Lokoshongiter Prasangikota o Onyano Prabondho* – జానపద సంగీత ప్రాసంగికత
* *Smritir Sarani* – జ్ఞాపకాల బాట (2011)

## ఖాలెద్ చౌధురీపై గ్రంథాలు
* ‘‘Khaledda’’ – సుదేశ్నా బోసు (2000)
* ‘‘Khaled Choudhury’’ – దేబాశిష్ రాయ్‌చౌధురీ (2005)

## పురస్కారాలు
* సంగీత నాటక అకాడమీ అవార్డు – 1986  
* నందికార్ పురస్కారం – 1987  
* డి.లిట్ (గౌరవ డాక్టరేట్) – రవీంద్ర భారతి విశ్వవిద్యాలయం – 2000  
* కళిదాస్ సమ్మాన్ – మధ్యప్రదేశ్ ప్రభుత్వం – 2005  
* సంగీత నాటక అకాడమీ ఫెలోషిప్ – 2008  
* పద్మ భూషణ్ – భారత ప్రభుత్వం – 2012

## మూలాలు

## బాహ్య లింకులు
* సంగీత నాటక అకాడమీ వ్యాసం (ఆర్కైవ్)
* The Hindu లో ప్రచురితమైన వ్యాసం

వర్గం:1919లో జన్మించినవారు
వర్గం:2014లో మరణించినవారు
వర్గం:అస్సాం రాష్ట్రానికి చెందిన కళాకారులు
వర్గం:భారతీయ రంగస్థల వ్యక్తులు
వర్గం:పద్మ భూషణ్ గ్రహీతలు (కళలు)
వర్గం:సంగీత నాటక అకాడమీ అవార్డు గ్రహీతలు
వర్గం:బెంగాలీ నాటక రంగ ప్రముఖులు
నరేంద్ర కోహ్లీ

**నరేంద్ర కోహ్లీ** (6 జనవరి 1940 – 17 ఏప్రిల్ 2021) ప్రముఖ భారతీయ రచయిత. ఆయన ప్రధానంగా హిందీ భాషలో రచనలు చేశారు. ప్రాచీన ఇతిహాస రచనా సంప్రదాయాన్ని ఆధునిక గద్య రూపంలో పునఃసృష్టించిన రచయితగా ఆయనకు విశేష గుర్తింపు ఉంది.

పురాణాలు, ఇతిహాసాల ఆధారంగా ఆధునిక సాహిత్య సృష్టికి ఆయన దారితీసినందున హిందీ సాహిత్యంలో ఆయనను ఒక మార్గదర్శకుడిగా పరిగణిస్తారు.  
1975 తర్వాతి ఆధునిక హిందీ సాహిత్య కాలాన్ని కొన్నిసార్లు “**కోహ్లీ యుగం**”గా కూడా వ్యవహరిస్తారు.  
ప్రతి సంవత్సరం జనవరి 6న (ఆయన జన్మదినం) హిందీ సాహిత్య లోకంలో “రచయితల దినోత్సవం”గా జరుపుకుంటారు.

కోవిడ్-19 సంక్లిష్టతల కారణంగా ఆయన 17 ఏప్రిల్ 2021న మరణించారు.

## జీవితం
నరేంద్ర కోహ్లీ పర్మానంద్ కోహ్లీ, విద్యావంతి దంపతులకు పంజాబ్ ప్రావిన్స్‌లోని సియాల్‌కోట్‌లో జన్మించారు.  
లాహోర్‌లోని దేవ్ సమాజ్ హై స్కూల్‌లో ప్రాథమిక విద్య ప్రారంభించారు. కొద్ది కాలం సియాల్‌కోట్‌లోని గండా సింగ్ హై స్కూల్‌లో చదివారు. 1947లో భారత విభజన తరువాత కుటుంబంతో కలిసి జంషెడ్‌పూర్‌కు వచ్చారు.

ప్రాథమిక, మాధ్యమిక విద్యంతా ప్రధానంగా ఉర్దూ మాధ్యమంలో సాగింది. ఉన్నత విద్య కోసం జంషెడ్‌పూర్ కో–ఆపరేటివ్ కాలేజీలో చేరారు. 1961లో హిందీ సాహిత్యంలో బీఏ (ఆనర్స్), 1963లో ఎంఏ పూర్తి చేశారు. 1970లో ఢిల్లీ విశ్వవిద్యాలయం నుండి పీహెచ్‌డీ పొందారు.

## ప్రారంభ రచనలు
ఆరవ తరగతిలోనే తరగతి పత్రికకు కథ రాశారు. ఎనిమిదవ తరగతిలో ఉర్దూ కథ *హిందుస్తాన్: జన్నత్ నిషాన్* ప్రచురితమైంది. బాల రచయితగా ఉన్నప్పుడే హిందీ కథలు పట్నా, ధనబాద్ పత్రికల్లో వెలువడ్డాయి.

1960 తరువాత ఆయన రచనలు క్రమంగా ప్రచురితమవుతూ వచ్చాయి. సమాజంలోని లోపాలను మాత్రమే చూపించడం కాకుండా, సాహిత్యం మానవ జీవితంలోని ఉన్నత నైతిక విలువలను ప్రతిబింబించాలన్నది ఆయన దృఢ నమ్మకం.

## సాహిత్య కృషి
స్వామి వివేకానంద జీవితంపై ఆధారపడి రాసిన **తోడో, కారా తోడో** నవల విశేష ఖ్యాతి పొందింది.  
**వాసుదేవ** నవల శ్రీకృష్ణుని తండ్రి వాసుదేవుని జీవితం ద్వారా సమకాలీన సమాజంతో పోలికలను చూపుతుంది.

## రచనలు (ఎంపిక)
* ఏక్ ఔర్ లాల్ టికోన్ – 1970  
* పాంచ్ అబ్సర్డ్ ఉపన్యాస – 1972  
* అభ్యుదయ – 1989  
* మహాసమర్ (భాగాలు 1–8) – 1988–2000  
* తోడో కారా తోడో (4 భాగాలు) – 1992–2004  
* స్వామి వివేకానంద – 2004  

## పురస్కారాలు
* వ్యాస్ సమ్మాన్ – 2012
* పద్మశ్రీ – 2017  

## మూలాలు

## బాహ్య లింకులు
* అధికారిక వెబ్‌సైట్ – 

వర్గం:1940లో జన్మించినవారు
వర్గం:2021లో మరణించినవారు
వర్గం:హిందీ భాషా భారతీయ రచయితలు
వర్గం:భారతీయ నవలా రచయితలు
వర్గం:పంజాబ్‌కు చెందిన రచయితలు
వర్గం:పద్మశ్రీ గ్రహీతలు (సాహిత్యం & విద్య)
వర్గం:కోవిడ్-19 కారణంగా మరణించిన భారతీయులు
ధీమహి

**ధీమహి** 2023లో విడుదలైన భారతీయ తెలుగు భాషా సూపర్ నేచురల్ థ్రిల్లర్ సినిమా. కెప్టెన్ కుక్ ఫిల్మ్స్ బ్యానర్‌పై సాహస్ పగడాల, విరాట్ కపూర్ నిర్మించిన ఈ సినిమాకు సాహస్ పగడాల & నవీన్ కాంటే రచించి దర్శకత్వం వహించారు. సాహస్ పగడాల, నిఖితా చోప్రా ప్రధాన పాత్రల్లో నటించిన ఈ సినిమా ట్రైలర్‌ను అక్టోబర్ 18న విడుదల చేసి,  సినిమాను అక్టోబర్  27న విడుదల చేశారు.
## కథ
సర్జన్గా కార్తీక్ (సాహస్) అమెరికాలో పని చేస్తుంటాడు. ఇతడికి మేనకోడలు ధీమహి అలియాస్ మహి (ఆషిక పగడాల) అంటే పంచప్రాణాలు. మహిని అనూహ్యంగా కిడ్నాప్ అవుతుంది, ఆ తర్వాత చంపేస్తారు. తన మేనకోడలు చావుకి తానే కారణమని బాధపడే కార్తీక్ నెక్రోమాన్సీ పద్దతితో ఆమె ఆత్మతో మాట్లాడి ఆమె మరణానికి కారణమైన వ్యక్తిని చంపాలని అనుకుంటాడు. ఈ క్రమంలో ఆయన ఎదురుకున్న సంఘటనలు ఏమిటి? ఆ తర్వాత ఏమైందనేదే మిగతా సినిమా కథ.

## నటీనటులు
* కార్తీక్ గా సాహస్ పగడాల
* నిధిగా నిఖిత శర్మ
* ఆషికా పగడాల అస్ ధీమహి
* మైత్రిగా సౌజన్య కాసినా
* విజయ్ గా విరాట్ కపూర్
* జెడి చెరుకూరు యాస్ జెడి
* జయదేవ్ గా శ్రీజిత్ గంగాధరన్
* ఆనంద్ గా వంశీ దావులూరి
* రీతు ఛినా అస్ ధీమహి
* భూమికగా భూమిక పటేల్
* సుష్మా కపాసే
## మూలాలు

## బయటి లింకులు
* 

వర్గం:2023 తెలుగు సినిమాలు
మాధవ్ కౌశిక్

**మాధవ్ కౌశిక్** (జననం 3 జనవరి 1998) భారతీయ క్రికెట్ ఆటగాడు. అతను 2018, నవంబర్ 1న 2018–19 రంజీ ట్రోఫీలో ఉత్తరప్రదేశ్ తరపున ఫస్ట్-క్లాస్ అరంగేట్రం చేశాడు. అతను 2019, మార్చి 12న 2018–19 సయ్యద్ ముష్తాక్ అలీ ట్రోఫీలో ఉత్తరప్రదేశ్ తరపున తన ట్వంటీ20 అరంగేట్రం చేశాడు. అతను 2019–20 విజయ్ హజారే ట్రోఫీలో ఉత్తరప్రదేశ్ తరపున 2019, అక్టోబర్ 17న లిస్ట్ A అరంగేట్రం చేశాడు.

## మూలాలు
పియూష్ సాధు

**పియూష్ సాధు** (20 మే 1977 &#x2013; 23 ఫిబ్రవరి 2014) భారతీయ క్రికెట్ ఆటగాడు. 

## జననం
ఇతను 1977లో నాగపూర్ లో జన్మించాడు.

## క్రికెట్ రంగం
అతను 1997/98లో విదర్భ తరపున రెండు ఫస్ట్-క్లాస్ మ్యాచ్‌లు ఆడాడు. 

## మరణం
తీవ్రమైన కామెర్లు తరువాత అవయవ వైఫల్యంతో అతను 2014లో నాగపూర్ లో మరణించాడు.
డర్టీ ఫెలో

**డర్టీ ఫెలో** 2024లో విడుదలైన తెలుగు సినిమా. గుడూరు భద్రకాళీ సమర్పణలో రాజ్ ఇండియా ఎంట‌ర్‌టైన్‌మెంట్స్ బ్యానర్‌పై జి.ఎస్. బాబు నిర్మించిన ఈ సినిమాకు ఆడారి మూర్తి సాయి దర్శకత్వం వహించాడు. శాంతి చంద్ర, దీపిక సింగ్, సిమ్రితి బతిజా ప్రధాన పాత్రల్లో నటించిన ఈ సినిమా టీజర్‌ను 2022 సెప్టెంబర్ 29న విడుదల చేసి, ట్రైలర్‌ను మే 17న దర్శకుడు మల్లిడి వశిష్ఠ చేతుల మీదుగా విడుదల చేయగా, సినిమాను మే 24న విడుదల చేశారు.
## కథ
మాఫియా డాన్‌ జేపీ (నాగినీడు), శంకర్ నారాయణ (సత్య ప్రకాష్) ఇద్దరు మంచి స్నేహితులు. ఇద్దరు కలిసే దందాలు చేస్తూ ఉంటారు. జేపీని తప్పిస్తే తనే మాఫీయా డాన్‌గా ఎదగొచ్చని శంకర్‌ నారాయణ కుట్ర పన్ని జేపీని పోలీసులకు పట్టించే ప్రయత్నం చేస్తాడు. ఈ క్రమంలో శంకర్‌ నారాయణ కొడుకు చనిపోవడంతో జేపీ కొడుకు శత్రు అలియాస్‌ డర్టీ ఫెలో (శాంతి చంద్ర)ని చంపుతానని శంకర్ నారాయణ హెచ్చరిస్తాడు.  సిద్దు (శాంతి చంద్ర) ఓ గూడెంలో ఓ పూజరి ఇంట్లో ఉంటూ అక్కడి పిల్లలకు చదువు చెప్తూ ఉంటాడు. పూజారి కూతురు రాగ (దీపికా సింగ్) సిద్దుని ఇష్టపడుతుంది. ఆ గూడెం, అక్కడ అటవీ ప్రాంతాన్ని శంకర్ నారాయణ మనిషి పోతురాజు తన గుప్పిట్లో పెట్టుకుని అందర్నీ భయపెడుతుంటే అతన్ని సిద్దు చంపేస్తాడు. ఈ గ్రామానికి సేంద్రియ వ్యవసాయ పరిశోధన మీద వచ్చిన చిత్ర (సిమ్రితి) సిద్ధుని షూట్ చేస్తుంది. అసలు చిత్ర ఎందుకు సిద్ధుని షూట్ చేస్తుంది? సిద్దు, డర్టీ ఫెలో ఒక్కరేనా ? శంకర్ నారాయణ పగ తీర్చుకుంటాడా ? జేపీ ఏమయ్యాడు? అనేదే మిగతా సినిమా కథ.

## నటీనటులు
* శత్రుగా శాంతి చంద్ర
* చిత్రగా సిమ్రితి బతిజా
* సైరాగా నిక్కేష్ రంగ్‌వాలా
* రాగ పాత్రలో డి దీపికా సింగ్
* నాగినీడు
* సత్య ప్రకాష్
* కుమానన్
* ఎఫ్.ఎం. బాబాయ్
* జయశ్రీ
* పూజా
## పాటలు

## మూలాలు

## బయటి లింకులు
* 

వర్గం:2024 తెలుగు సినిమాలు
గుప్పెడంత ప్రేమ

**గుప్పెడంత ప్రేమ** 2016లో తెలుగులో విడుదలైన  రొమాంటిక్ డ్రామా సినిమా. ఐ వింక్ ప్రొడక్షన్స్ బ్యానర్‌పై నిర్మించిన ఈ సినిమాకు వినోద్ లింగాల రచించి దర్శకత్వం వహించాడు. సాయి రోనక్, అదితి సింగ్, ఐశ్వర్య ప్రధాన పాత్రల్లో నటించిన ఈ సినిమా ట్రైలర్‌ను మార్చ్ 9న విడుదల చేయగా, సినిమాను జూన్ 17న విడుదల చేశారు.
## నటీనటులు
* యువ్ గా సాయి రోనక్
* శాండీగా అదితి సింగ్
* స్వరగా ఐశ్వర్య
* రాజా (స్వర స్నేహితుడు)గా అభిలాష్
* నవీన్ నేని ముఖేష్ (యువ స్నేహితుడు)గా
* శాండీ తండ్రిగా ఆనంద్
* అభి (పుస్తక రీడర్) గా నోయెల్ సీన్
* శాండీ తల్లిగా శ్రద్ధా పంచోలీ
* యువ్ స్నేహితుడిగా ప్రతీక్
## నిర్మాణం
అదితి సింగ్ ఈ సినిమాతో పద్దెనిమిది సంవత్సరాల వయసులో నటిగా అరంగేట్రం చేసింది, తన పాత్ర కోసం ముప్పై ఐదు కిలోగ్రాముల బరువు తగ్గింది. ఈ సినిమా యాభై ఎనిమిది రోజుల్లో చిరపుంజి, హైదరాబాద్, మేఘాలయ, ఈశాన్య భారతదేశంలోని కొన్ని ప్రాంతాలు, షిల్లాంగ్‌లలో చిత్రీకరించబడింది.

## పాటలు
ఈ సినిమాకి నవనీత్ సుందర్ సంగీతం అందించాడు, ఆయన 2013లో మలయాళ సినిమా బడ్డీ కి సంగీతం అందించాడు. 

## మూలాలు

## బయటి లింకులు
* 

వర్గం:2016 తెలుగు సినిమాలు
హలో బేబీ

హలో బేబీ 2025లో విడుదలైన తెలుగు సినిమా. శ్రీమతి దుర్గ సమర్పణలో ఎస్‌కెఎల్‌ఎమ్‌ మోషన్‌ పిక్చర్స్‌ బ్యానర్‌పై కాండ్రేగుల ఆదినారాయణ నిర్మించిన ఈ సినిమాకు రాంగోపాల్‌ రత్నం దర్శకత్వం వహించాడు. అరోరా శ్రీ ప్రధాన పాత్రలో నటించిన ఈ సినిమా ట్రైలర్‌ను ఆగష్టు 3న నటుడు ఆది సాయి కుమార్ విడుదల చేయగా, సినిమాను ఏప్రిల్ 25న విడుదల చేశారు. 

హలో బేబీ సినిమా విడుదలకు ముందే ఇంటర్నేషనల్ ఫిల్మ్ ఫెస్టివల్ ఆఫ్ ఆంధ్రప్రదేశ్‌లోని  తిరుపతిలో జరిగిన కార్యక్రమంలో ఉత్తమ సినిమాగా అవార్డును గెలుచుకుంది.  
## కథ
ఆద్య (కావ్య కీర్తి) బెంగళూరులో సాఫ్ట్‌వేర్ జాబ్ వర్క్ ఫ్రమ్ హోమ్ చేస్తూ ఉంటుంది. పని చేస్తూ మధ్యలో వాళ్ళ అమ్మతో, ఫ్రెండ్ తో, స్నేహితులతో ఫోన్ లో మాట్లాడుతూ ఉంటుంది. ఇంతలో ఆద్య కాలేజీ ఫ్రెండ్ రాహుల్ కాల్ చేస్తాడు. అప్పటి నుంచి ఆద్యకి సమస్య మొదలవుతుంది. ఇంట్లో ఆద్య ఏం చేస్తుందో, ఏ డ్రెస్ లో ఉందో అన్ని చెప్పి భయపెడుతూ ఉంటాడు. రాహుల్ ఉద్యొగంలో, వాళ్ళ అమ్మకు, తమ్ముడికి సమస్య వచ్చేలా చేస్తాడు. అసలు రాహుల్ ఎందుకు ఇదంతా చేస్తున్నాడు? ఆద్యకు వచ్చిన సమస్యలు ఏంటి? ఆద్య ఇంట్లో ఒక్కతే ఎందుకు ఉంది? ఆద్య తన సమస్యలను ఎలా పరిష్కరించుకుంది? అనేదే మిగతా సినిమా కథ.
## నటీనటులు
* కావ్య కీర్తి
## మూలాలు

## బయటి లింకులు
* 

వర్గం:2025 తెలుగు సినిమాలు
హితుడు

**హితుడు** 2015లో విడుదలైన తెలుగు సినిమా. సుంకర మధుమురళి సమర్పణలో కెఎస్వీ ఫిలింస్‌ బ్యానర్‌పై కె.ఎస్.వి. నిర్మించిన ఈ సినిమాకు విప్లవ్‌ దర్శకత్వం వహించాడు. జగపతి బాబు, మీరా నందన్ ప్రధాన పాత్రలలో నటించిన ఈ సినిమా డిసెంబర్ 11న విడుదల చేశారు. 

హితుడు సినిమా 2014 సంవత్సరానికి మూడవ ఉత్తమ చలనచిత్రంగా నంది అవార్డును గెలుచుకుంది.
## కథ
సీతారాం (జగపతి బాబు) మాజీ నక్సలైట్, ఆయన తన ముఠాను విడిచిపెట్టి పాడేరులో విద్యను ప్రోత్సహించడానికి ఒక పాఠశాలను ఏర్పాటు చేస్తాడు. అభిలాష (మీరా నందన్)   చాలా తెలివైనది,చదువులో ఆమె ప్రతిభను చూసి సీతారాం ఆమెకు చదువు చెప్పే బాధ్యతను తీసుకొని ఉన్నత చదువుల కోసం వేరే పట్టణానికి పంపుతాడు. అభిలాష తన చదువును పూర్తి చేయడంలో సీతారాం ఎలా సహాయం చేయగలడు అనేదే మిగిలిన సినిమా కథ.

## నటీనటులు
* సీతారామ్ గా జగపతి బాబు
* అభిలాషగా మీరా నందన్
* బెనర్జీ
* అనూజ్రామ్
* సి.వి.ఎల్.నరసింహారావు
* లక్ష్మణ్ మీసాల
## పాటలు

## మూలాలు

## బయటి లింకులు
*
ఘటికాచలం

**ఘటికాచలం** 2025లో తెలుగులో విడుదలైన సైకలాజికల్ హారర్ సినిమా.  ఒయాసిస్ ఎంట‌ర్‌టైన్‌మెంట్ బ్యానర్‌పై ఎం.సి. రాజు నిర్మించిన ఈ సినిమాకు అమర్ కామేపల్లి దర్శకత్వం వహించాడు. నినిఖిల్ దేవాదుల, ప్రభాకర్ పొడకండ్ల, ఆర్వికా గుప్తా, జోగి నాయుడు ప్రధాన పాత్రలలో నటించిన ఈ సినిమా టీజర్‌ను 2024 అక్టోబర్ 14న, ట్రైలర్‌ను 2025 మే 23న  విడుదల చేయగా, సినిమాను మే 31న విడుదల చేశారు.

ఘటికాచలం సినిమా విడుదలైన 20 రోజుల్లోనే జూన్ 21 నుండి అమెజాన్ ప్రైమ్ వీడియో, ఆహా ఓటీటీలలో స్ట్రీమింగ్ అవుతుంది.  
## కథ
కౌశిక్ (నిఖిల్ దేవాదుల) తనకి ఇష్టం లేకపోయినా, తన తండ్రి పరశురామ్ (ప్రభాకర్‌) మాట కాదనలేక డాక్టర్ కోర్స్ చేస్తుంటాడు. కౌశిక్ తనకి ఏం కావలి అని బయటకు  చెప్పుకోలేని ఇంట్రోవర్ట్‌. కాలేజీలో తనతో పాటు చదివే సంయు  (సమ్యు రెడ్డి)ని ప్రేమిస్తాడు. కానీ ఆ అమ్మాయి అదే కాలేజ్ లో చదువుతున్న జార్జ్ ని ప్రేమిస్తుందని తెలిసి మానసిక క్షోభకు గురవుతాడు. ఈ క్రమంలో తన శరీరాన్ని ఎవరో తమ అధీనంలో పెట్టుకుని తనని ఆదేశిస్తున్నట్టు .. తనని నియంత్రిస్తున్నట్టు కౌశిక్ కి అనిపిస్తూ ఉంటుంది. ఓ భీకరమైన వాయిస్ ప్రకారంగానే అతను చాలా విచిత్రంగా ప్రవర్తించడం మొదలుపెడతాడు. ఈ మార్పును గమనించిన తన తండ్రి డాక్టర్ వద్దకు తీసుకెళ్తే సైకలాజికల్‌ ప్రాబ్లమ్‌ అని చెప్తారు. కౌశిక్‌ కి మాత్రమే వినిపించే వాయిస్‌ కొన్నేళ్ల క్రితం చనిపోయిన ఘటికాచలంది అని తెలుస్తుంది. అసలు ఘటికాచలం ఎవరు ? ఆయనకి కౌశిక్ కి గల సంబంధం ఏమిటి? కౌశిక్ ను మామూలు మనిషిని చేయడానికి ఆయన కుటుంబ సభ్యులు చేసే ప్రయత్నాలు ఏమిటి? అనేదే మిగతా సినిమా కథ. 
## నటీనటులు
* కౌశిక్ గా నినిఖిల్ దేవాదుల
* పరశురాముడిగా ప్రభాకర్ పొడకండ్ల
* సుదివేలు గా జోగి నాయుడు
* డాక్టర్ శ్రద్ధగా ఆర్వికా గుప్తా
* సంయుగా సంయుక్త కనుమారెడ్డి
* రమాదేవిగా దేవి
* ఈషాగా తన్మై
* జార్జ్ గా అర్జున్ విహాన్
* పాణిగ్రాహిగా షాన్ కక్కర్
* ఘటికాచలంగా రంగధాం
* సంజయ్ రాయ్‌చు
## మూలాలు

## బయటి లింకులు
* 

వర్గం:2025 తెలుగు సినిమాలు
జీ 2

**జీ 2** 2026లో విడుదలకానున్న తెలుగు భాష యాక్షన్ స్పై థ్రిల్లర్ సినిమా. 2018లో విడుదలైన స్పై యాక్షన్‌ సినిమా 'గూఢచారి'కి సీక్వెల్‌గా పీపుల్ మీడియా ఫ్యాక్టరీ, అభిషేక్ అగర్వాల్ ఆర్ట్స్, ఎ.కె. ఎంట‌ర్‌టైన్‌మెంట్స్ బ్యాన‌ర్స్‌పై టీజీ విశ్వప్రసాద్, అభిషేక్‌ అగర్వాల్, అనిల్‌ సుంకర నిర్మించిన ఈ సినిమాకు వినయ్ కుమార్ సిరిగినీడి దర్శకత్వం వహించాడు.

అడివి శేష్, ఇమ్రాన్ హష్మి, వామికా గబ్బి, మధు శాలిని ప్రధాన పాత్రల్లో నటించిన ఈ సినిమాను మే 1న తెలుగుతో పాటు తమిళ్, కన్నడ, మలయాళం, హిందీ భాషల్లో విడుదల చేయనున్నారు. 

## నిర్మాణం
ఈ ప్రాజెక్టును డిసెంబర్ 2018లో శేష్ అధికారికంగా ప్రకటించాడు. అయితే  కోవిడ్ -19 కారణంగా ఆలస్యమై డిసెంబర్ 2023లో షూటింగ్ ప్రారంభమైంది.  ఈ సినిమా దాదాపు ₹ 100 కోట్ల బడ్జెట్‌తో నిర్మించబడుతోంది.
## నటీనటులు
* ఏజెంట్ ఎం. గోపి / ఎం. అర్జున్ కుమార్ అలియాస్ ఏజెంట్ గోపిగా అడివి శేష్ 
* విజయ్ సక్సేనాగా ఇమ్రాన్ హష్మి
* మహాలక్ష్మి నాగిన్‌గా వామికా గబ్బి  
* ఏజెంట్ లీనా రాజన్‌గా మధు శాలిని
* నదియా ఖురేషీగా సుప్రియ యార్లగడ్డ
* సత్యగా ప్రకాష్ రాజ్
* కెప్టెన్ నాగప్పగా జిష్షూసేన్ గుప్తా
* బనితా సంధు
### అతిధి పాత్ర
* అక్షయ్ సింగ్ చౌదరి గా సల్మాన్ ఖాన్
* అమిత్ సింగ్ చౌదరిగా అక్షయ్ కుమార్

## మూలాలు

## బయటి లింకులు
* 

వర్గం:2026 తెలుగు సినిమాలు
గాయకుడు (2015 సినిమా)

**గాయకుడు** 2015లో విడుదలైన యూత్‌ఫుల్‌ మ్యూజికల్ ఎంటర్‌టైనర్‌ సినిమా. శ్రీమతి లక్ష్మీ సమర్పణలో ధీరు ఫిలింస్‌ బ్యానర్‌పై జమ్మలమడుగు రవీంద్రనాథ్ నిర్మించిన ఈ సినిమాకు కమల్ జి దర్శకత్వం వహించాడు. అలీ రెజా, శ్రియా శర్మ ప్రధాన పాత్రలలో నటించిన ఈ సినిమాను ఫిబ్రవరి 20న విడుదల చేశారు.
## నటీనటులు
* సిద్ధాంష్ గా అలీ రెజా
* అక్షరగా శ్రియా శర్మ
* ఎం. ఎస్. నారాయణ
* సప్తగిరి
* గురు చరణ్
* సంతోష్ పవన్
* పార్వతి 
* మాస్టర్ ధీరజ్
* బేబీ యోధ
## పాటలు

## మూలాలు

## బయటి లింకులు
* 

వర్గం:2015 తెలుగు సినిమాలు
ఐఐటీ కృష్ణమూర్తి

**ఐఐటీ కృష్ణమూర్తి** 2020లో తెలుగులో విడుదలైన సస్పెన్స్ థ్రిల్లర్‌ సినిమా. మ్యాంగో మాస్‌ మీడియా సమర్పణలో క్రిస్టోలైట్‌ మీడియా క్రియేషన్స్‌, అక్కి అర్ట్స్‌ బ్యాన‌ర్స్‌పై ప్రసాద్‌ నేకూరి నిర్మించిన ఈ సినిమాకు శ్రీవర్ధన్ దర్శకత్వం వహించాడు. పృథ్వీ దండమూడి, మైరా దోషి ప్రధాన పాత్రలలో నటించిన ఈ సినిమా టీజర్‌ను ఫిబ్రవరి 24న, ట్రైలర్‌ను డిసెంబర్ 5న విడుదల చేయగా, సినిమాను డిసెంబర్ 10న విడుదల చేశారు.
## కథ
ఐఐటీ విద్యార్థి కృష్ణమూర్తి (పృథ్వీ) తప్పిపోయిన తన మామను వెతుక్కుంటూ హైదరాబాద్ వస్తాడు.  తప్పిపోయిన వ్యక్తి గురించిన పేపర్ ప్రకటన చూసిన నిజాయితీపరుడైన పోలీసు ఆఫీసర్ ఎసిపి వినయ్ వర్మ (వినయ్ వర్మ) దృష్టిని సారిస్తాడు.  కానీ తన మామ కోసం కృష్ణమూర్తి వెతుకులాటపై అతనికి సందేహాలు ఉన్నాయి. వినయ్ తప్పిపోయిన వ్యక్తి గురించి దర్యాప్తు ప్రారంభించినప్పుడు కృష్ణమూర్తిపై గుర్తుతెలియని వ్యక్తులు దాడి చేస్తారు.  ఆ తర్వాత కృష్ణమూర్తి తన తప్పిపోయిన మామను కనుగొంటాడు? లేదా అనేదే మిగతా సినిమా కథ.
## నటీనటులు
* కృష్ణమూర్తిగా దండమూడి పృథ్వీ
* జాహ్నవిగా మైరా దోషి
* ఏసీపీ వినయ్ వర్మగా వినయ్ వర్మ
* శ్రీనివాసరావుగా ఆనంద్
* మహేష్ బాబుగా సత్య
* స్వామినాథన్‌గా అలోక్ జైన్
* ఆడిటర్ నారాయణరావుగా బెనర్జీ
* పిఏ కిరణ్ గా స్వర్ణకాంత్
* సిద్ధార్థ్ గా వినోద్ నువ్వుల
* సిబిఐ ఆఫీసర్‌గా చిట్టి బాబు
* శ్రీమతి శ్రీనివాసరావుగా బాలా
* విధాగా ప్రవళిక రెడ్డి, జాహ్నవి స్నేహితురాలు
* న్యూస్ యాంకర్‌గా సాహితి దాసరి

## పాటలు
ఈ సినిమాకు సంగీతాన్ని నరేష్ కుమారన్ అందించాడు.

## మూలాలు

## బయటి లింకులు
*
జగమెరిగిన సత్యం

**జగమెరిగిన సత్యం** 2025లో తెలుగులో విడుదలైన సినిమా. అమృత సత్యనారాయణ క్రియేషన్స్ బ్యానర్‌పై అచ్చ విజయ భాస్కర్ నిర్మించిన ఈ సినిమాకు తిరుపతి పాలే దర్శకత్వం వహించాడు. అవినాష్ వర్మ, ఆద్య రెడ్డి, నీలిమ ప్రధాన పాత్రలలో నటించిన ఈ సినిమా ట్రైలర్‌ను ఏప్రిల్ 14న విడుదల చేయగా, సినిమాను ఏప్రిల్ 18న విడుదల చేశారు.

జగమెరిగిన సత్యం సినిమా జూలై 4 నుండి సన్ నెక్స్ట్ ఓటీటీలో స్ట్రామింగ్ ప్రారంభమైంది.
## కథ
తెలంగాణ మహారాష్ట్ర సరిహద్దులోని దింద గ్రామంలోని పేద కుటుంబానికి చెందిన యువకుడు సత్యం (అవినాష్ వర్మ), ఆ గ్రామ సర్పంచ్ మేనకోడలు సరిత ప్రేమించుకుంటారు. వారిద్దరూ పెళ్లి చేసుకోవాలని నిర్ణయించుకుంటారు. అయితే వారి ప్రేమ విషయం సర్పంచ్‌కు తెలుస్తుంది. సర్పంచ్ వారి ప్రేమను అంగీకరిస్తాడా? వారి పెళ్లికి అడ్డంకులు సృష్టిస్తాడా ? ఆ తర్వాత ఏం జరిగింది ? అనేదే మిగతా సినిమా కథ.
## నటీనటులు
* అవినాష్ వర్మ
* ఆద్య రెడ్డి
* నీలిమ పతకంశెట్టి ఎన్
* ఆర్. వాసుదేవ రావు
* నితిన్ భోగరాజు
## పాటలు

## మూలాలు

## బయటి లింకులు
* 

వర్గం:2025 తెలుగు సినిమాలు
కాలమేగా కరిగింది

**కాలమేగా కరిగింది** 2025లో తెలుగులో విడుదలైన సినిమా. శింగర క్రియేటివ్ వర్క్స్ బ్యానర్‌పై మరే శివశంకర్ నిర్మించిన ఈ సినిమాకు శింగర మోహన్ దర్శకత్వం వహించాడు. వినయ్ కుమార్, శ్రావణి మజ్జరి, అరవింద్ ముదిగొండ, నోమిన తార ప్రధాన పాత్రలలో నటించిన ఈ సినిమా టీజర్‌ను జనవరి 31న, ట్రైలర్‌ను మార్చి 15న విడుదల చేయగా, సినిమాను మార్చి 21న విడుదల చేశారు. 

కాలమేగా కరిగింది సినిమా మే 9 నుండి సన్ నెక్స్ట్ ఓటీటీలో స్ట్రామింగ్ ప్రారంభమైంది.
## కథ
ఫణి (వినయ్ కుమార్) యువ పారిశ్రామికవేత్త తాను పుట్టి పెరిగిన గ్రామాన్ని తన చిన్ననాటి స్నేహితుడితో కలిసి సందర్శిస్తాడు. ఊర్లో గడిపిన బాల్యం, చదువుకున్న స్కూల్ జ్ఞాపకాలతో పాటు 10వ తరగతి రోజుల్లో తన తోటి విద్యార్థిని బిందు (శ్రావణి మజ్జారి)తో ఉన్న అనుబంధాన్ని గుర్తు చేసుకుంటాడు. అప్పటి వారి ప్రేమకథలో ఏదో ఒక మలుపు కారణంగా విడిపోయారు. ఆ ఇద్దరూ అప్పట్లో  ఎందుకు విడిపోయారు? పెద్దయ్యాక తిరిగి కలిశారా? లేదా అనేదే మిగతా సినిమా కథ.
## నటీనటులు
* ఫణీంద్రగా వినయ్ కుమార్
**  చిన్ననాటి ఫణీంద్రగా అరవింద్ ముదిగొండ
* బిందుగా శ్రావణి మజ్జారి
** చిన్ననాటి బిందుగా నోమినా తారా
## పాటలు

## మూలాలు

## బయటి లింకులు
* 

వర్గం:2025 తెలుగు సినిమాలు
కుల్‌దీప్ సింగ్ (అథ్లెట్)

**కుల్‌దీప్ సింగ్**  ఒక భారతీయ అథ్లెట్. ఇతడు డిస్కస్ త్రోలో భారతదేశానికి అంతర్జాతీయ పోటీలలో పతకాలు సంపాదించి పెట్టాడు. 

1982లో ఢిల్లీ జరిగిన 9వ ఆసియా క్రీడల పురుషుల డిస్కస్ త్రో పోటీలో 53.50	 మీటర్ల దూరం విసిరి ద్వితీయ స్థానంలో నిలిచి రజత పతకాన్ని సాధించాడు.

1985లో జకార్తా జరిగిన ఆసియా అథ్లెటిక్స్ ఛాంపియన్షిప్స్‌ పోటీలో  డిస్కస్ త్రో క్రీడలో భారతదేశానికి ప్రాతినిథ్యం వహించి కాంస్య పతకం సంపాదించిపెట్టాడు.

## పతకాలు
ఇతడు వివిధ జాతీయ అంతర్జాతీయ పోటీలలో సాధించిన పతకాల వివరాలు:

## మూలాలు

వర్గం:ఆసియా క్రీడలలో పతకం సాధించిన క్రీడాకారులు
వర్గం:ఆసియా క్రీడలలో పతకం సాధించిన భారతీయులు
1982 ఆసియా క్రీడలలో భారతదేశం

**[[భారతదేశం]]** ఆతిథ్యం వహించిన **[[1982 ఆసియా క్రీడలు|9వ ఆసియా క్రీడలు]]** రాజధాని ఢిల్లీ నగరంలో నవంబర్ 19 నుండి డిసెంబర్ 4, 1982 వరకూ జరిగాయి. ఈ క్రీడలలో భారతదేశం 13 స్వర్ణ పతకాలు, 19 రజత పతకాలు, 25 కాంస్య పతకాలు మొత్తం 57 పతకాలను గెలుచుకుని 5వ స్థానంలో నిలిచింది.
## క్రీడల వారీగా పతకాల వివరాలు

## స్వర్ణ పతక విజేతలు
*చార్లెస్ బోరోమియో - పురుషుల 800 మీ.;
*ఎం.డి.వల్సమ్మ - మహిళల 400 మీ.హర్డిల్స్;
*సిరి చంద్ రామ్ - పురుషుల 20 కి.మీ. నడక;
*బహాదుర్ సింగ్ చౌహాన్ - పురుషుల షాట్‌ పుట్;
*రఘుబీర్ సింగ్ - పురుషుల ఈక్వెస్ట్రియన్;
*రూపి బ్రార్ - ఈక్వెస్ట్రియన్ టెంట్ పెగ్గింగ్;
*పురుషుల ఈక్వెస్ట్రియన్ టీమ్;
*పురుషుల గోల్ఫ్ టీమ్;
*బన్నీలక్ష్మణ్ సింగ్ - పురుషుల గోల్ఫ్;
*సత్పాల్ సింగ్ - రెజ్లింగ్, హెవీవెయిట్;
*కౌర్ సింగ్ - బాక్సింగ్, హెవీవెయిట్;
*మహిళల హాకీ టీమ్;
*ఫరోఖ్ తారాపూర్, జరీర్ కరంజియా - సెయిలింగ్, ఫైర్‌బాల్ క్లాస్;
## రజత పతక విజేతలు
* కె.కె. ప్రేమచంద్రన్ - పురుషుల 400 మీ.;
* గోపాల్ సింగ్ సైని - పురుషుల 3000 మీ. స్టీపుల్ ఛేజ్;
* కుల్‌దీప్ సింగ్ - పురుషుల డిస్కస్ త్రో;
* పి.టి.ఉష - మహిళల 100 మీ.;
* పి.టి.ఉష - మహిళల 200 మీ.;
* గీతా జుట్సి - మహిళల 800 మీ.;
* గీతా జుట్సి - మహిళల 1500 మీ.;
* రీటా సేన్,హమీదా బాను, ఎం.డి.వల్సమ్మ, పద్మిని థామస్ - మహిళల 4 × 400 మీ. రిలే;
* మెర్సీ కుట్టన్ - మహిళల లాంగ్ జంప్;
* రాజేంద్రకుమార్ పునేదా -  బాక్సింగ్, మిడిల్ వెయిట్;
* గిర్వర్ సింగ్ -  బాక్సింగ్, లైట్ హెవీవెయిట్; 
* గులామ్  మొహమ్మద్ ఖాన్ - ఈక్వెస్ట్రియన్;
* పురుషుల హాకీ టీమ్;
* రాజీవ్ మొహతా -పురుషుల గోల్ఫ్;
* జీజీ ఉన్వాలా, పాలీ ఉన్వాలా - సెయిలింగ్, ఎంటర్‌ప్రైజ్ క్లాస్;
* కర్తార్ సింగ్ - రెజ్లింగ్, 90 కె.జి.;
* శరద్ చౌహాన్ - షూటింగ్, 25 మీ.స్టాండర్డ్ పిస్టల్;
* పురుషుల షూటింగ్ టీమ్; 
* పురుషుల టెన్నిస్ టీమ్

## కాంస్య పతక విజేతలు
* సురేష్ యాదవ్ - పురుషుల 1500 మీ.;
* రాజ్‌కుమార్ - పురుషుల 5000 మీ.;
* పర్వీన్ జాలీ - పురుషుల 110 మీ. హర్డిల్స్;
* హోసూర్ కుక్కప్ప సీతారామ - పురుషుల మారథాన్;
* సమ్ముడి బాలసుబ్రమణియం - పురుషుల ట్రిపుల్ జంప్;
* బల్వీందర్ సింగ్ - పురుషుల షాట్ పుట్;
* గురుతేజ్ సింగ్ - పురుషుల జావెలిన్ త్రో;
* పద్మినీ థామస్ - మహిళల 400 మీ.;
* సయ్యద్ మోదీ - పురుషుల బ్యాడ్‌మింటన్ సింగిల్స్;
* లెరాయ్ డి'సా, ప్రదీప్ గాంధె - పురుషుల బ్యాడ్‌మింటన్ డబుల్స్;
* పురుషుల బ్యాడ్‌మింటన్ టీమ్; 
* మహిళల బ్యాడ్‌మింటన్ టీమ్; 
* లెరాయ్ డి'సా, కన్వల్ థాకర్ సింగ్ -బ్యాడ్‌మింటన్, మిక్స్‌డ్ డబుల్స్;
* జస్లాల్ ప్రధాన్ -  బాక్సింగ్, లైట్ వెయిట్;
* సి. సి. మచ్చయ్య - బాక్సింగ్, వెల్లర్ వెయిట్;
* ములుక్ సింగ్ - బాక్సింగ్, లైట్ మిడిల్ వెయిట్;
* ప్రహ్లాద్ సింగ్ - ఈక్వెస్ట్రియన్, ఇండివిడ్యువల్ ఈవెంటింగ్;
* ప్రవీణ్ ఒబెరాయ్, మొహమ్మద్ అమీన్ నాయక్, దీపేంద్ర తోమర్ - రోయింగ్, కాక్స్‌డ్ పెయిర్;
* సి.ఎస్. ప్రదీపక్ -సెయిలింగ్, ఓ.కె.డింగీ క్లాస్;
* అశోక్ కుమార్ - రెజ్లింగ్, 57 కె.జి.;
* రాజిందర్ సింగ్ - రెజ్లింగ్, 100+ కె.జి.;
* రణ్‌ధీర్ సింగ్ - షూటింగ్, ట్రాప్;
* వాటర్ పోలో టీమ్;
* గ్యాన్ సింగ్ చీమా - వెయిట్ లిఫ్టింగ్, 100కె.జి.;
* తారాసింగ్ - వెయిట్ లిఫ్టింగ్, 110 కె.జి.

## మూలాలు
నాగళ్ళ గురుప్రసాదరావు

**నాగళ్ళ గురుప్రసాదరావు** సుప్రసిద్ధ సాహితీవేత్త, సవిమర్శకులు. 

## జననం
ఇతను 1933 జూలై 15 , గుంటూరు జిల్లా చెరుకుపల్లి మండలం కావూరు గ్రామంలో ఒక మధ్య తరగతి కుటుంబంలో జన్మించాడు.

## విద్యాభ్యాసం
ప్రాథమిక విద్య మచిలీపట్నంలో, కళాశాల విద్య గుంటూరు లో పూర్తిచేసి పిమ్మట మద్రాసు విశ్వవిద్యాలయం నుండి ఆంధ్ర భాషా సాహిత్యాలలో యం.ఏ. పట్టా పొందాడు. తొలుత విజయవాడ ఆంధ్రా ఆంధ్ర లయోలా కళాశాల తెలుగుశాఖలో ఉపన్యాసకుడిగా చేరి, 1968 తర్వాత వివిధ కళాశాలల్లో ఆంధ్ర శాఖాధిపతిగా, కళాశాల అధ్యక్షుడిగా పనిచేశాడు. 1978 లో విజయవాడలోని పర్వతనేని బ్రహ్మయ్య సిద్ధార్థ కలాశాలలో ఆంధ్ర శాఖాధ్యక్షుడిగా నియమితుడై, 1990 లో శాఖాధిపతిగా ఉద్యోగవిరమణ చేశాడు.

## కళా, సాహితీరంగాలలో
1991 నుండి విజయవాడ సిద్ధార్థ కళాపీఠము ప్రధాన కార్యదర్శిగా 21 సంవత్సరాల పాటు విశిష్ట కార్యక్రామలాకు రూపకల్పన చేశాడు. 
1962 లో భారతి మాసపత్రికలో వీరి మొట్టమొదటి గ్రంథ సమీక్ష ప్రచురిచబడింది. తుమ్మల సీతారామమూర్తి (కేంద్ర సాహిత్యం అకాడెమీ), “శాలివాహనుడు” (పొట్టిశ్రీరాములు తెలుగు విశ్వవిద్యాలయం), ఇద్దరు “తెలుగు మహాకవులు” అను గ్రంథాలు రచించాడు. తాళ్ళపాక తిరువెంగళప్ప రచించిన “శృంగారామరుక కావ్యం” పరిష్కరించాడు. తిరుమల తిరుపతి దేవస్థానం వారికై తిక్కన భారతంలోని అశ్వమేధ పర్వమందలి రెండాశ్వాసాలకు, పోతన భాగవతంలోని దశమస్కంధ ఉత్తర భాగమందలి మొదటి ఉపాఖ్యానాలకు వ్యాఖ్య రచించాడు. వీరు ఉత్తమ వక్తగా రాణించాడు. విస్తృతంగా విదేశాల్లో పర్యటించాడు.

## భాషా సమ్మాన్ పురస్కారం
కేంద్ర సాహిత్య అకాడమీ వారి **భాషా సమ్మాన్ పురస్కారం-2016** అందుకున్నాడు.

## మూలాలు

## వెలుపలి లంకెలు

వర్గం:1933 జననాలు
వర్గం:తెలుగు రచయితలు
వర్గం:గుంటూరు జిల్లా వ్యక్తులు
నీకు నాకు డాష్ డాష్

**నీకు నాకు డాష్ డాష్** 2012లో తెలుగులో విడుదలైన రొమాంటిక్ థ్రిల్లర్ సినిమా. భవ్య క్రియేషన్స్ బ్యానర్‌పై వి. ఆనంద్ ప్రసాద్ నిర్మించిన ఈ సినిమాకు తేజ ద‌ర్శ‌క‌త్వం వహించాడు. ప్రిన్స్, నందిత ప్రధాన పాత్రల్లో నటించిన ఈ సినిమా ఏప్రిల్ 12న సినిమా విడుదలైంది.
## నటీనటులు
* శివగా  ప్రిన్స్
* గాయత్రిగా నందిత
* బాపినీడుగా ఎం.ఎస్. చౌదరి
* తూఫాన్ గా సుమన్ శెట్టి
* చిట్టి తల్లిగా తీర్థ
* నాగేంద్రగా సుధీర్ వర్మ
* బెనర్జీ
* ఉత్తేజ్
* తనికెళ్ళ భరణి
* వెంకీ కుడుముల
* బాపినీడు సైడ్‌కిక్‌గా వేణు యెల్దండి
* 'బాయ్స్ బాయ్స్' పాటలో శ్రుతి రెడ్డి
## పాటలు

## మూలాలు

## బయటి లింకులు
*

వర్గం:2012 తెలుగు సినిమాలు
లైన్ మ్యాన్

**లైన్‌ మ్యాన్‌** 2024లో తెలుగులో విడుదలైన  సినిమా. పర్పుల్‌ రాక్‌ ఎంటర్‌టైనర్స్‌ బ్యానర్‌పై యతీష్ వెంకటేష్, గణేష్ పాపన్న నిర్మించిన ఈ సినిమాకు వి రఘుశాస్త్రి ద‌ర్శ‌క‌త్వం వహించాడు. త్రిగుణ్, కాజల్‌ కుందెర్‌, బి.జయశ్రీ, నివిక్ష నాయుడు ప్రధాన పాత్రల్లో నటించిన ఈ సినిమా ట్రైలర్‌ను మార్చి 6న విడుదల చేసి, మార్చి 22న తెలుగు, కన్నడ భాషల్లో ప్రపంచవ్యాప్తంగా సినిమా విడుదలైంది. 

లైన్‌మ్యాన్ సినిమా ఆమెజాన్ ప్రైమ్ వీడియో ఓటీటీలో తెలుగు, కన్నడ భాషల్లో స్ట్రీమింగ్ ప్రారంభమైంది.
## కథ
ఖమ్మం జిల్లా సత్తుపల్లి ఎలక్ట్రిసిటీ డిపార్ట్‌మెంట్‌లో లైన్ మేన్‌గా పనిచేస్తున్న తండ్రి సడెన్‌గా మరణించడంతో ఆ ఉద్యోగం నటరాజు అలియాస్ నట్టు (త్రిగుణ్)కి వస్తుంది. ఇక ఆ గ్రామంలో కరెంట్ పోవాలన్నా, రావాలన్నా అంతా నటరాజు చేతిలోనే ఉంటుంది.  ఆ ఊర్లో అందరికీ సహాయ సహకారాలు అందిస్తూ ఆ గ్రామ దేవతగా దేవుడమ్మ (బి.జయశ్రీ) ఉంటుంది. ఆమెకు 99 సంవత్సరాలు నిండి 100వ పడిలోకి అడుగు పెడుతుండటంతో పుట్టిన రోజు వేడుకను చేయాలనుకుంటారు. అదే సమయానికి నట్టు (త్రిగుణ్) పవర్ ఇవ్వను అని మొండికేస్తాడు. నట్టు ఎందుకు పవర్ ఇవ్వనన్నాడు? దానికి దేవుడమ్మ, గ్రామస్థుల ఏమి చేశారు?  పుట్టిన రోజు వేడుకను నిర్వహించరా లేదా ? అనేదే మిగతా సినిమా కథ.

## నటీనటులు

* నటేషాగా త్రిగుణ్
* కాజల్ కుందర్
* బి. జయశ్రీ
* హరిణి శ్రీకాంత్
* అంజలి
* చేతన్ గంధర్వ
* గౌరవశెట్టి
* దిలీప్ కెంపెగౌడ
* సందీప్ కెంపెగౌడ
* సుహైల్ రసూల్
* మైకో నాగరాజ్
* నివిక్ష నాయుడు
* సమర్థ్ నరసింహరాజు
* సుజయ్ శాస్త్రి
* అప్పూర్వ శ్రీ
* శ్రీదత్త

## పాటలు

## మూలాలు

## బయటి లింకులు
* 

వర్గం:2024 తెలుగు సినిమాలు
నిన్నే పెళ్లాడతా (2022 సినిమా)

**నిన్నే పెళ్లాడతా** 2022లో తెలుగులో విడుదలైన సినిమా. ఈశ్వరీ ఆర్ట్స్, అంబికా ఆర్ట్స్ బ్యానర్‌పై వెలుగోడు శ్రీధర్ బాబు, బొల్లినేని రాజశేఖర్  నిర్మించిన ఈ సినిమాకు వైకుంఠ్ బోను ద‌ర్శ‌క‌త్వం వహించాడు. అమన్ ప్రీత్ సింగ్, సిధికా శర్మ, సాయి కుమార్, ఇంద్రజ ప్రధాన పాత్రల్లో నటించిన ఈ సినిమా ట్రైలర్‌ను అక్టోబర్ 8న విడుదల చేసి, అక్టోబర్ 14న సినిమాను విడుదల చేశారు.
## నటీనటులు
* అభిరామ్‌గా అమన్ ప్రీత్ సింగ్ 
* ప్రియాగా సిధికా శర్మ
* ధనుంజయ్ గా సాయి కుమార్
* సరోజినిగా ఇంద్రజ
* అన్నపూర్ణ
* మధునందన్
* విద్యుల్లేఖ రామన్
* సీత
* సిజ్జు అబ్దుల్ రషీద్
* గగన్ విహారి
* యోగి ఖత్రి
* సాయి కిరణ్
## పాటలు

## మూలాలు

## బయటి లింకులు
* 

వర్గం:2022 తెలుగు సినిమాలు
దాజీ భటవాడేకర్

**దాజీ భటవాడేకర్** (కృష్ణచంద్ర మోరేశ్వర్) (1921 సెప్టెంబరు 15 – 2006 డిసెంబరు 26), ఒక భారతీయ రంగస్థల ప్రముఖుడు, చలనచిత్ర, టెలివిజన్ నటుడు. భారతదేశంలో సంస్కృతం, మరాఠీ రంగస్థల పునరుజ్జీవనానికి ఆయన కృషి చేసాడు. 1965లో ఆయనకు సంగీత నాటక అకాడమీ అవార్డు వరించింది. 1967లో ఆయనను భారత ప్రభుత్వం సమాజానికి చేసిన కృషికి నాల్గవ అత్యున్నత భారతీయ పౌర పురస్కారం అయిన పద్మశ్రీతో సత్కరించింది.

## జీవిత చరిత్ర
దాజీ భటవాడేకర్ 1921 సెప్టెంబరు 15న అప్పటి బ్రిటిష్ ఇండియా బాంబే ప్రెసిడెన్సీలోని బాంబేలో జన్మించాడు. ఆయన తన పాఠశాల విద్యను బొంబాయిలోని ఆర్య ఎడ్యుకేషన్ సొసైటీలో పొందాడు. ఆయన ముంబైలోని విల్సన్ కళాశాల నుండి పట్టభద్రుడయ్యాడు.ఆ తరువాత ముంబై విశ్వవిద్యాలయం నుండి సంస్కృతంలో పోస్ట్ గ్రాడ్యుయేట్ డిగ్రీ పూర్తి చేసాడు. ఆయన తన కెరీర్‌ను ఆఫీసు ఉద్యోగంతో ప్రారంభించాడు కానీ నాటకరంగం వైపు ఆకర్షితుడయ్యాడు. ముంబైకి చెందిన సాహిత్య సంఘం అయిన ముంబై మరాఠీ సాహిత్య సంఘ్‌తో సంబంధం పెట్టుకున్నాడు.

భటవాడేకర్ అనేక మరాఠీ, సంస్కృతం, హిందీ, ఆంగ్ల భాషా నాటకాలలో నటించాడు.దుర్గా ఖోటే వంటి నటులతో, పురుషోత్తం లక్ష్మణ్ దేశ్‌పాండే, హెర్బర్ట్ మార్షల్ వంటి దర్శకులతో చక్కని అనుబంధం కలిగి ఉన్నాడు. అతను ముంబై బ్రాహ్మణ సభలో కూడా ప్రదర్శన ఇచ్చాడు. అతను 78 విభిన్న పాత్రలను పోషించినట్లు నివేదికలు ఉన్నాయి. ఆయన నటించిన ప్రసిద్ధ నాటకాలలో తోచి ఏక్ సమర్థ్, మిత్ర, హీ తర్ ప్రేమచి ఖరీ గమ్మత్ ఆహే, లగ్నాచి గోష్టా, మక్‌బెత్, తుజా అహే తుజ్‌పాషి వంటివి కొన్ని. అతను విజేత (1982) అనే చిత్రంలో కూడా నటించాడు. అతను దూరదర్శన్ ప్రసారం చేసిన టెలివిజన్ ధారావాహిక బ్యోమకేష్ బక్షి (1993) కోసం మక్డీ కా రాస్ ఎపిసోడ్‌లో నంద్ దులాల్ బాబు, వేణి సన్హర్, ఎపిసోడ్‌లో బేణి మాధవ్ పాత్రలు పోషించాడు.

ఆంగ్లం, సంస్కృత భాషలలో పండితుడైన ఆయన సంస్కృత నాటక రంగంపై ఒక పుస్తకం రాసాడు, ఇందులో సౌందర్యశాస్త్రం (రసం), వ్యక్తీకరణ (అభినయం) పై ప్రాధాన్యత ఉంది. అతను తన 70వ దశకం వరకు తన అధ్యయనాలను కొనసాగించాడు. ఆయన 74 సంవత్సరాల వయస్సులో డాక్టరేట్ పట్టా పొందాడు. అతను నాట్య భూషణ్, కళా గౌరవ్, మహారాష్ట్ర రత్న, నట సామ్రాట్ వంటి అనేక అవార్డులను అందుకున్నాడు. 1965లో, అతను సంస్కృత నాటక రంగానికి చేసిన సేవలకు గాను సంగీత నాటక అకాడమీ అవార్డును అందుకున్నాడు. భారత ప్రభుత్వం 1967లో పద్మశ్రీ పౌర పురస్కారంతో ఆయనను సత్కరించింది.

అతను ముంబైలోని చార్ని రోడ్డు వెంబడి ఉన్న భటవాడేకర్ వాడిలోని తన పూర్వీకుల ఇంటిలో నివసించాడు. ముంబై మరాఠీ సాహిత్య సంఘం ఆయన మరణించిన తేదీని, డిసెంబరు 26ని డాక్టర్ దాజీ భటవాడేకర్ స్మారక దినంగా పాటిస్తుంది.

## మూలాలు
వర్గం:1921 జననాలు
వర్గం:2006 మరణాలు
సంపాదకుడు

**సంపాదకుడు** అనగా దిన, వార, పక్ష, మాస, త్రైమాసిక పత్రికలు, పుస్తకం, వెబ్‌సైట్ మొదలైన వాటిలోని వార్తల ముద్రణ, ఎంపిక, నిర్వహణలో ప్రధాన బాధ్యత వహించే వ్యక్తి. వీరిని ఆగ్లములో ఎడిటర్ అంటారు.  
సంపాదకీయం రాయడం ఈయన ముఖ్యమైన పని. సంపాదకీయాలు ముఖ్యంగా జాతీయంగాను, అంతర్జాతీయంగాను జరిగే సంఘటనలపై రాయబడతాయి. ప్రపంచాన్ని గూర్చి సరిఅయిన దృక్పదం, సర్వతోముఖ పరిజ్ఞానం గల రచయితే నిజమైన సంపాదకుడు కాగలడు.. సంపాదకీయాలు ఆ పత్రిక యొక్క పాలసీలు తెలియజేస్తాయి.
ప్రపంచ ప్రఖ్యాతి గాంచిన ఎడిటర్లలో సంపాదకీయాలను రాయని వారు కూడా కొందరున్నారు. 

## పేరొందిన సంపాదకులు
తెలుగులో ఆంధ్రప్రభ, ఆంధ్రజ్యోతి వంటి పత్రికలకు సంపాదకుడిగా చిరకాలం పనిచేసిన నార్ల వెంకటేశ్వరరావు, ముట్నూరి కృష్ణారావు, నండూరి రామమోహనరావు, పొత్తూరి వెంకటేశ్వరరావు, చక్రవర్తుల రాఘవాచారి తదితరులు.

## మూలాలు

* విశ్వవిజ్ఞాన దర్శిని,(1984) రచయిత నరేంద్రదేవ్, ఫోనిక్స్ పబ్లికేషన్స్ పుస్తకం నుండి.

## వెలుపలి లంకెలు

వర్గం:సంపాదకులు
వర్గం:తెలుగు పత్రికలు
వర్గం:తెలుగు రచయితలు
నా రాకుమారుడు

**నా రాకుమారుడు** 2014లో తెలుగులో విడుదలైన సినిమా.  హరివిల్లు క్రియేషన్స్ బ్యానర్‌పై పి. వజ్రంగ్ నిర్మించిన ఈ సినిమాకు టి. సత్య దర్శకత్వం వహించాడు. నవీన్ చంద్ర, రీతు వర్మ  ప్రధాన పాత్రలలో నటించిన సినిమాను ఫిబ్రవరి 21న విడుదల చేశారు.
## కథ
హైదరాబాద్ లో పేరున్న వ్యాపారవేత్త కుమారుడు వైష్ణవ్ (నవీన్ చంద్ర). మరో రెండు నెలల్లో అమెరికా వెళ్ళిపోవడానికి సిద్దంగా ఉన్న వైష్ణవ్ కి బిందు (రీతు వర్మ)తో పరిచయం ఏర్పడుతుంది. బిందుకి ఏమో చదువు అంటే ఇష్టం ఉండదు. కానీ మధ్యతరగతి కుటుంబానికి చెందిన బిందుని బాగా చదివించాలని ఆమె శోభన (సితార) కష్టపడుతుంది. వైష్ణవ్ తో ఏర్పడిన పరిచయం అయిన కొద్ది రోజులకి బిందు తన ప్రేమలో పడుతుంది. కానీ వైష్ణవ్ మాత్రం బిందుని ప్రేమించడం లేదని చెప్పి అమెరికా వెళ్ళిపోతాడు ? ఆ బాధతో బిందు తీసుకున్న నిర్ణయం ఏమిటి? వైష్ణవ్ నిజంగానే బిందుని ప్రేమించలేదా? లేక ప్రేమించినా ఏమన్నా కారణం వల్ల దూరం చేసుకున్నాడా?  చివరికి వీళ్ళిద్దరూ తిరిగి కలిసారా? లేదా? అనేదే మిగతా సినిమా కథ.

## నటీనటులు
* వైష్ణవ్ గా నవీన్ చంద్ర
* బిందుగా రీతు వర్మ
* కళాశాల ప్రొఫెసర్‌గా ఎం.ఎస్. నారాయణ
* బిందు తల్లిగా సితార
* ధర్మేంద్రగా కృష్ణ భగవాన్ 
* రోగిగా కొండవలస లక్ష్మణరావు
* వివాహ అతిథిగా గుండు సుదర్శన్

## పాటలు
ఈ సినిమాకు సౌండ్‌ట్రాక్‌ను అచ్చు రాజమణి స్వరపరిచాడు.

## మూలాలు

## బయటి లింకులు
*
తేరా మేరా కి రిష్తా

**తేరా మేరా కి రిష్తా** 2009లో విడుదలైన పంజాబీ భాషా రొమాంటిక్ డ్రామా సినిమా. 2005 తెలుగు సినిమా నువ్వొస్తానంటే నేనొద్దంటానాకు రీమేక్ గా నిర్మించిన ఈ సినిమాకు నవనియాత్ సింగ్ దర్శకత్వం వహించగా, ముఖేష్ శర్మ నిర్మించాడు. జిమ్మీ షేర్‌గిల్, కుల్‌రాజ్ రంధవా ప్రధాన పాత్రల్లో, అనుపమ్ ఖేర్, రాజ్ బబ్బర్, అర్చన పూరణ్ సింగ్, గుర్‌ప్రీత్ ఘుగ్గి, బిన్ను ధిల్లాన్, రానా రణబీర్, బాల్కరన్ బ్రార్, టీ జే సిద్ధు, డాలీ మిన్హాస్, అక్షిత సహాయక పాత్రల్లో నటించారు. 

తేరా మేరా కి రిష్తా ప్రపంచవ్యాప్తంగా  ఏప్రిల్ 10న విడుదలై మొదటి రెండు వారాల్లో $108,741 సంపాదించింది. ఈ సినిమాని స్పైస్ సినీ విజన్ స్టూడియోస్ నిర్మించగా, ఎరోస్ ఇంటర్నేషనల్ పంపిణీ చేసింది. ఈ సినిమా ఇప్పటివరకు నిర్మించిన అత్యంత ఖరీదైన పంజాబీ సినిమా, స్విట్జర్లాండ్‌లో చిత్రీకరించబడిన మొదటి పంజాబీ సినిమా.
## నటీనటులు
* మీట్‌గా జిమ్మీ షేర్‌గిల్   
* రజ్జోగా కుల్‌రాజ్ రంధవా
* మీట్ తండ్రిగా మోహిందర్‌గా అనుపమ్ ఖేర్
* రజ్జో తండ్రి కబీర్‌గా రాజ్ బబ్బర్
* మీట్ తల్లి నటాషాగా అర్చన పూరణ్ సింగ్
* బల్లు గా గురుప్రీత్ ఘుగ్గి
* హర్మన్ కౌర్‌గా అక్షితా వాసుదేవ
* జి జా జి గా రానా రణబీర్
* శింగారగా బిన్ను ధిల్లాన్
* బాల్కరన్ బ్రార్
* హనీగా తీజయ్ సిద్ధు
* రజ్జో అత్తగా డాలీ మిన్హాస్
## పాటలు

## మూలాలు

## బయటి లింకులు
* 

వర్గం:పంజాబీ సినిమా
వర్గం:భారతీయ సినిమా
చెవాంగ్ నార్ఫెల్

**చెవాంగ్ నార్ఫెల్** (ఆంగ్లం: Chewang  Norphel; జననం 1935) లడఖ్‌కు చెందిన భారతీయ సివిల్ ఇంజనీర్, అతను 15 కృత్రిమ హిమానీనదా (artificial glaciers)లను  నిర్మించాడు. అతను **ఐస్ మ్యాన్** అనే బిరుదును పొందాడు.

## కెరీర్
లేహ్‌ లోని మధ్యతరగతి కుటుంబం నుండి వచ్చిన నార్ఫెల్, శ్రీనగర్‌లోని అమర్ సింగ్ కళాశాలలో సైన్స్ విబాగంలో పట్టా పుచ్చుకున్నాడు. 1960లో లక్నో నుండి సివిల్ ఇంజనీరింగ్‌లో డిప్లొమా కోర్సు పూర్తి చేసాడు. జూన్ 1960లో, లడఖ్‌లోని జమ్మూ కాశ్మీర్ గ్రామీణాభివృద్ధి విభాగంలో సివిల్ ఇంజనీర్‌గా చేరాడు. ఆయన 1995లో పదవీ విరమణ చేశాడు.

### కృత్రిమ హిమానీనదాలు
1996లో, నార్ఫెల్ ఒక ప్రభుత్వేతర సంస్థ అయిన లెహ్ న్యూట్రిషన్ ప్రాజెక్ట్‌లో వాటర్‌షెడ్ అభివృద్ధి కోసం ప్రాజెక్ట్ మేనేజర్‌గా చేరాడు. నార్ఫెల్ తన యార్డ్‌లో పోప్లర్ చెట్ల సమూహం నీడలో ఒక చిన్న వాగు ఘనీభవించిందని గమనించాడు. అతను ఒక నదిని లోయలోకి మళ్లించడం ద్వారా కృత్రిమ హిమానీనదాలను సృష్టించాడు.

2012 నాటికి, నార్ఫెల్ 12 కృత్రిమ హిమానీనదాలను నిర్మించాడు. నార్ఫెల్‌లోని అతిపెద్ద హిమానీనదం ఫుక్ట్సే గ్రామంలో ఉంది. ఇది వెయ్యి అడుగుల పొడవు, 150 అడుగుల వెడల్పుతో, 4 అడుగుల లోతుతో ఉంది. ఇది 7 వందల మంది జనాభా కలిగిన మొత్తం గ్రామానికి నీటిని సరఫరా చేయగలదు. దీని నిర్మాణానికి రూ. 90 వేలు ఖర్చవుతుంది.

డాక్యుమెంటరీ చిత్రనిర్మాత ఆర్తి శ్రీవాస్తవ తన జీవితంపై వైట్ నైట్ అనే లఘు చిత్రానికి దర్శకత్వం వహించాడు, ఇది భారతదేశం, విదేశాలలో చలనచిత్రోత్సవాలలో ప్రదర్శించబడింది.

## అవార్డులు
అతను 2010లో జమ్నాలాల్ బజాజ్ అవార్డు గ్రహీత. 2015లో భారతదేశంలో నాల్గవ అత్యున్నత పౌర పురస్కారం అయిన పద్మశ్రీని కూడా అందుకున్నాడు.

## మూలాలు
వర్గం:1935 జననాలు
శ్రీమతి కళ్యాణం

**శ్రీమతి కళ్యాణం** 2010లో తెలుగులో విడుదలైన భారతీయ ప్రేమకథా సినిమా. సూపర్ గ్రోయింగ్ మూవీ క్రియేషన్స్ బ్యానర్‌పై భానుకిరణ్ నిర్మించిన ఈ సినిమాకు శివల్ దర్శకత్వం వహించాడు.  వడ్డే నవీన్, సంగీత ప్రధాన పాత్రల్లో నటించిన ఈ సినిమాను ఏప్రిల్ 2న విడుదల చేశారు.
## నటీనటులు
* కళ్యాణ్ గా వడ్డే నవీన్
* శ్వేత & సీతగా సంగీత
* సుధా
* హేమ
* చలపతి రావు
* ఎల్. బి. శ్రీరామ్
* సూర్య
* దువ్వాసి మోహన్
* విజయ రంగరాజు
* పి.డి. రాజు
* కె.కె. శర్మ
* నారాయణ రావు
* తస్మిల్లా షేక్

## పాటలు
ఈ సినిమాకు సాయి కార్తీక్ సంగీతం సమకూర్చాడు. చిర్రావూరి విజయ్ కుమార్, బండారు దానయ్య & శివల్ పాటలు రాశారు.

## మూలాలు

## బయటి లింకులు
*

వర్గం:2010 తెలుగు సినిమాలు
వర్గం:తెలుగు సినిమా
ఖాజి

**ఖాజీ** అంటే షరియా కోర్టు న్యాయమూర్తి లేదా మేజిస్ట్రేట్. అతను లేదా ఆమె మధ్యవర్తిత్వం, అనాథలు మరియు మైనర్ల సంరక్షకత్వం మరియు ప్రజా పనులు మరియు ఆడిటింగ్ పర్యవేక్షణ వంటి న్యాయేతర విధులను కూడా నిర్వహిస్తారు.

ఖాజీ అంటే ఇస్లామిక్ సానుకూల చట్టం (ఫిఖ్) అమలుకు బాధ్యత వహించే న్యాయమూర్తి. ఈ స్థానం మొదటి ఉమయ్యద్ ఖలీఫాల పాలనలో (661–705 CE) ఉద్భవించింది, కొత్తగా సృష్టించబడిన ఇస్లామిక్ సామ్రాజ్యం యొక్క గవర్నర్లు తమ ప్రావిన్సులలో ముస్లింల మధ్య తలెత్తిన అనేక వివాదాలను నిర్ణయించలేకపోయారు మరియు ఈ పనిని ఇతరులకు అప్పగించడం ప్రారంభించారు. ఇస్లామిక్ చరిత్ర యొక్క ఈ ప్రారంభ కాలంలో, ఇస్లామిక్ సానుకూల చట్టం యొక్క ఏ సంస్థ ఇంకా ఉనికిలోకి రాలేదు, కాబట్టి మొదటి ఖాదీలు వారికి అందుబాటులో ఉన్న ఏకైక మార్గదర్శకాల ఆధారంగా కేసులను నిర్ణయించారు: అరబ్ ఆచార చట్టం, జయించిన ప్రావిన్సుల చట్టాలు, ఖురాన్ యొక్క సాధారణ ఆదేశాలు మరియు వారి స్వంత నైతికత.

తరువాతి ఉమయ్యద్ కాలంలో (705–750 CE), ఖాదీల నుండి విడిపోయిన ముస్లిం న్యాయవాదుల తరగతి పెరుగుతున్నందున, వారు అవసరమైన చట్టపరమైన నియమాలను పూర్తి చేయడం ప్రారంభించారు, మరియు 750లో అబ్బాసిడ్ రాజవంశం అధికారంలోకి వచ్చే సమయానికి, వారి పని తప్పనిసరిగా పూర్తయింది. వారి చట్టపరమైన సిద్ధాంతాన్ని రూపొందించడంలో, ఈ న్యాయవాదులు ఖాదీలు ఇప్పటికే స్థాపించిన పూర్వాపరాలను తమ నిష్క్రమణ బిందువుగా తీసుకున్నారు. వీటిలో కొన్నింటిని అతను అప్పుడు అర్థం చేసుకున్న ఇస్లామిక్ సూత్రాలకు విరుద్ధంగా భావించాడు మరియు వాటిని తిరస్కరించాడు, కానీ అతను స్వీకరించిన పూర్వాపరాలలో ఎక్కువ భాగం సవరణతో లేదా లేకుండా. అందువలన, మొదటి ఖాదీలు ఇస్లామిక్ సానుకూల చట్టానికి సమర్థవంతంగా పునాదులు వేశారు. అయితే, ఈ చట్టం స్థాపించబడిన తర్వాత, ఖాదీల పాత్ర లోతైన మార్పుకు గురైంది. పైన పేర్కొన్న మార్గదర్శక సూత్రాలను అనుసరించడానికి ఇకపై స్వేచ్ఛ లేని ఖాదీలు ఇప్పుడు కొత్త ఇస్లామిక్ చట్టానికి మాత్రమే కట్టుబడి ఉంటారని భావించారు మరియు ఈ కట్టుబడి కార్యాలయం యొక్క కేంద్ర లక్షణంగా మారింది.
## మూలాలు
శ్రీ వాసవి వైభవం

**శ్రీ వాసవి వైభవం** 2012లో తెలుగులో విడుదలైన  భక్తి సినిమా. విజయ మారుతి క్రియేటివ్స్ కంబైన్స్ బ్యానర్‌పై 	వి. దొరస్వామి రాజు నిర్మించిన ఈ సినిమాకు ఉదయ్ భాస్కర్ దర్శకత్వం వహించాడు. మీనా, సుమన్, సాయి కిరణ్,  సుహాసిని ప్రధాన పాత్రల్లో నటించిన ఈ సినిమాను నవంబర్ 16న విడుదల చేశారు.
## నటీనటులు
* పార్వతిగా మీనా
* సుమన్
* విష్ణువర్ధనుడిగా సాయి కిరణ్
* వాసవీ కన్యకా పరమేశ్వరిగా సుహాసిని
* ప్రియా హాసన్
* శివుడిగా శ్రీధర్​
* రఘునాథ రెడ్డి
* అశోక్ కుమార్
* అనంత్
* కవిత
* సనా
## నిర్మాణం
మీనా వివాహితురాలు, అప్పటికి ఒక సంవత్సరం వయసున్న కుమార్తె నైనికా కు తల్లి అయినప్పటికీ ఇకపై నటించడం లేదని తప్పుడు సంకేతాన్ని పంపకూడదని నిర్మాత వి. దొరస్వామి రాజు నుండి ఈ సినిమా ఆఫర్‌ను అంగీకరించింది. ఆమె ఆ సమయంలో నివసించిన బెంగళూరులో తనకు అనుకూలమైన సమయంలో నాలుగు రోజులు సినిమా  షూటింగ్ చేసింది. ఈ సినిమా మొదటి షెడ్యూల్ 2012 ఫిబ్రవరి 19 నుండి ఫిబ్రవరి 19 వరకు చిత్రీకరించబడింది. వాసవి కన్యకా పరమేశ్వరి అగ్నిప్రమాదంలోకి ప్రవేశించే సన్నివేశాల చిత్రీకరణ సమయంలో 100 మంది ప్రముఖ ఆర్య వైశ్య జంటలను సెట్‌లకు ఆహ్వానించారు.

## పాటలు

ఈ సినిమాకి సంగీతం అర్జున్ శర్మ అందించాడు. ఉదయ్ భాస్కర్ పాటలు రాశారు. ప్లాటిమం డిస్క్ ఫంక్షన్ 2012 సెప్టెంబర్ 12న కొణిజేటి రోశయ్య , సాగర్, ప్రసన్న కుమార్, తమ్మారెడ్డి భరద్వాజ , తారక రత్న , శ్వేత బసు ప్రసాద్, రచన మౌర్య ముఖ్య అతిథులుగా జరిగింది.

## మూలాలు
రష్

**రష్** 2024లో తెలుగులో విడుదలైన యాక్షన్ థ్రిల్లర్ సినిమా. విజయ మారుతి క్రియేటివ్స్ కంబైన్స్ బ్యానర్‌పై  రవిబాబు నిర్మించిన ఈ సినిమాకు 	సతీష్ పోలోజు దర్శకత్వం వహించాడు.  డైసీ బోపన్న, కార్తీక్ ఆహుతి, రవిబాబు ప్రధాన పాత్రల్లో నటించిన ఈ సినిమాను జూన్ 13న ఈటీవి విన్‌లో విడుదల చేశారు.
## నటీనటులు
* కార్తీకగా డైసీ బోపన్న
* ఆదిత్యగా కార్తీక్ ఆహుతి
* రిషిగా మాస్టర్ వెంకట్ శౌర్య
* రియాగా బేబీ మెతుకు అనురాగ
* నర్సింగ్ గా వీరన్న చౌదరి
* శివుడిగా రవిబాబు
## విడుదల మరియు ఆదరణ
రష్ 13 జూన్ 2024న ఈటీవీ విన్‌లో విడుదలైంది.

ఆసియానెట్ తెలుగు 5 కి 2 రేటింగ్ ఇచ్చింది. ఎబిపి దేశం కు చెందిన ప్రతినిధి సత్య పులగం ప్రతికూల సమీక్ష ఇచ్చి ఈ సినిమాకి 5 కి 1.5 రేటింగ్ ఇచ్చాడు.

## మూలాలు

## బయటి లింకులు
* 

వర్గం:2024 తెలుగు సినిమాలు
సరోజిని బాలానందన్

**సరోజిని బాలానందన్** (1938 మే 15 - 2023 ఆగస్టు 29), కేరళ రాష్ట్రానికి చెందిన భారతీయ రాజకీయ నాయకురాలు. ఆమె ఆల్ ఇండియా డెమోక్రటిక్ ఉమెన్స్ అసోసియేషన్ (ఎఐడిడబ్ల్యుఎ)లో ప్రముఖ నాయకురాలు, కమ్యూనిస్ట్ పార్టీ ఆఫ్ ఇండియా (మార్క్సిస్ట్) కేరళ రాష్ట్ర కమిటీ సభ్యురాలిగా పనిచేసింది. ఆమె భర్త ఇ. బాలానందన్ కూడా కమ్యూనిస్టు పార్టీకి చెందిన రాజకీయవేత్త.

## జీవితచరిత్ర
సరోజిని 1938 మే 15న కేరళ రాష్ట్రం కొల్లాం జిల్లాలోని శక్తికుళంగరలో కేశవన్, నారాయణి దంపతుల కుమార్తెగా జన్మించింది. కొల్లాంలోని ఎస్ఎన్ కాలేజ్ ఫర్ ఉమెన్ లో ఇంటర్మీడియట్ విద్యను పూర్తి చేసింది. దీనికి ముందు, ఆమె 1957 సెప్టెంబరు 1న ఇ బాలానందన్ ను వివాహం చేసుకున్నది. శ్రీచిత్ర మిల్లులో కార్మికుల సమ్మె కారణంగా బాలానందన్ కొన్ని రోజులు ఇంటి నుండి దూరంగా ఉండాల్సి వచ్చింది. ఇంతలో, సరోజిని అలువాలోని అశోక టెక్స్టైల్ వర్కర్స్ కోఆపరేటివ్ లో గుమస్తాగా ఉద్యోగం సంపాదించింది. ఎమర్జెన్సీ సమయంలో ఇంటి అవసరాలను తీర్చడానికి సరోజిని పాడి రైతుగా, గేదెలు, ఆవులను పెంచుతూ జీవనం గడిపిందని బాలానందన్ తన ఆత్మకథలో పేర్కొన్నాడు. ఆ సమయంలో, ఆమె ఏ కార్మిక సంఘంలో ఆఫీస్ బేరర్ కాదు. అయితే, కార్మికుల హక్కుల పోరాటాలలో, శ్రామిక కుటుంబాలలో మహిళలను నిర్వహించడంలో ఆమె ముందంజలో ఉన్నది. 1970లలో, సరోజిని సహా మహిళా కార్యకర్తలు ఎర్నాకుళం బ్రాడ్వేకి చెందిన కొంతమంది టోకు వ్యాపారులు నిత్యావసర వస్తువుల నిల్వకు వ్యతిరేకంగా పోరాడారు, ఇది అధిక ధరల పెంపుకు కారణమైంది. సమ్మెలో పాల్గొన్న మహిళా నాయకులను దుకాణదారులు, వారి మనుషులు కొట్టారు, వారు దుకాణం షట్టర్లు దించి తాళం వేసారు. సమ్మెకు ప్రజల మద్దతు లభించడంతో వ్యాపారులు ధరలను తగ్గించాల్సి వచ్చింది. 1986లో సిఐటియు అఖిల భారత సమ్మెలో భాగంగా నిర్వహించిన కార్మిక ర్యాలీలో పాల్గొన్నప్పుడు సరోజినిని కొట్టారు. చేతిలో ఎముక విరిగిన తర్వాత ఆమె చాలా రోజులు ఆసుపత్రిలో ఉన్నది. సరోజినీ కలామసేరి మొదటి మహిళా నిర్వాహకురాలు. ఆమె 1979-84 కాలంలో కలామస్సేరి (ఇప్పుడు మునిసిపాలిటీ) పంచాయతీ అధ్యక్షురాలిగా ఉన్నది. 1983 నుండి 1997 వరకు మహిళా అసోసియేషన్ రాష్ట్ర అధ్యక్షురాలిగా, చాలా కాలం పాటు అఖిల భారత ఉపాధ్యక్షురాలిగా కూడా పనిచేసింది. ఆమె 1985లో సిపిఐ-ఎం రాష్ట్ర కమిటీ సభ్యురాలిగా 27 సంవత్సరాలు ఆ పదవిలో కొనసాగింది. 1996 నుండి 2001 వరకు, ఆమె రాష్ట్ర సాంఘిక సంక్షేమ బోర్డు చైర్పర్సన్ గా పనిచేసింది. 2012లో రాష్ట్ర కమిటీకి రాజీనామా చేసిన తరువాత, సరోజిని ఆరోగ్యం బాగున్నంత వరకు రాజకీయాలలో చురుకుగా ఉన్నది. 

మరణం

కోవిడ్-19 మహమ్మారి సమయంలో ఆమె పరవూర్ లో తన కుమార్తె ఇంట్లో విశ్రాంతి తీసుకుంటున్నప్పుడు పార్టీ పిలుపునిచ్చిన సమ్మెలో ఆమె ఒక భాగం. సరోజిని 2023 ఆగస్టు 29న 85 సంవత్సరాల వయసులో మరణించింది.
## మూలాలు

వర్గం:కేరళ రాజకీయ నాయకులు
వర్గం:1938 జననాలు
వర్గం:2023 మరణాలు
భిఖుదాన్ గాధ్వి

**భిఖుదాన్ గోవింద్ భాయ్ గాధ్వి** (జననం 1948), ఒక భారతీయ జానపద గాయకుడు, పాటల రచయిత. ఆయన గుజరాత్ కథన గానం సంప్రదాయం అయిన దయ్రో ప్రతిపాదకుడిగా ప్రసిద్ధి చెందాడు. ఆయన గుజరాత్ ప్రభుత్వం నుండి గుజరాత్ గౌరవ్ అవార్డుతో పాటు సంగీత నాటక అకాడమీ అవార్డు గ్రహీత. జానపద సంగీతానికి ఆయన చేసిన కృషికి గాను భారత ప్రభుత్వం 2016లో నాలుగో అత్యున్నత పౌర పురస్కారం పద్మశ్రీ ప్రదానం చేసింది.

## జీవితచరిత్ర
భిఖుదాన్ గాధ్వి 1948 సెప్టెంబరు 19న గుజరాత్ రాష్ట్రంలో పోర్‌బందర్ జిల్లాలోని ఖిజ్దాద్ అనే గ్రామంలో జన్మించాడు. అతను పది సంవత్సరాల వయస్సులో పాడటం ప్రారంభించాడు. తన మాధ్యమిక పాఠశాల విద్యను పూర్తి చేసిన తరువాత, అతను 20 సంవత్సరాల వయస్సులో గాయకుడిగా అరంగేట్రం చేసాడు. తన జీవిత ప్రారంభంలో ఝవేర్చంద్ మేఘానీ, దులా భయ కాగ్ వంటి రచయతల రచనలను చదవడం ద్వారా ఆయన పాటల రచనను చేపట్టడానికి ప్రేరణ పొందాడని, అతను గుజరాత్ జానపద సంగీత సంప్రదాయం అయిన దయరో సంప్రదాయంపై దృష్టి పెట్టాడని, అక్కడ ప్రదర్శనకారులు చెప్పుకుంటారు. ఆయన భారతదేశంతో పాటు ఆయన యుఎస్, యుకె, ఇండోనేషియా వంటి అనేక దేశాలలో ప్రదర్శనలు ఇచ్చాడు. *భదాను మకాన్*, *ఖండానిను ఖమీర్* వంటి ప్రసిద్ధ పాటలతో సహా 350కి పైగా ఆడియో ఆల్బమ్లను విడుదల చేసాడు.

2009లో సంగీత నాటక అకాడమీ అకాడమీ పురస్కారాన్ని ప్రదానం చేయడానికి ముందు ఆయన గుజరాత్ ప్రభుత్వం నుండి *గుజరాత్ గౌరవ్ అవార్డు* అందుకున్నాడు. భారత ప్రభుత్వం 2016లో పద్మశ్రీ పౌర గౌరవానికి గాను ఆయనను గణతంత్ర దినోత్సవ గౌరవ జాబితాలో చేర్చింది. ఆయన 2009లో శ్రీ దుల భయ కాగ్ అవార్డు గ్రహీత కూడా. 

వ్యక్తిగత జీవితం

అతను గజ్రాబాను వివాహం చేసుకున్నాడు, వారికి ముగ్గురు కుమార్తెలు, అంజనా, మీనా, హిరాల్, ఒక కుమారుడు, భరత్ భాయ్ ఉన్నారు. ఈ కుటుంబం గుజరాత్ లోని జునాగఢ్ లో నివసిస్తోంది.
## మూలాలు

వర్గం:జీవిస్తున్న ప్రజలు
వర్గం:1948 జననాలు
వర్గం:కేంద్ర సంగీత నాటక అకాడమీ పురస్కార గ్రహీతలు
రేపల్లెలో రాధ

**రేపల్లెలో రాధ** 2001లో విడుదలైన భారతీయ తెలుగు భాషా రొమాంటిక్ డ్రామా సినిమా. శరత్ దర్శకత్వం వహించిన ఈ సినిమాలో దిలీప్ తాదేశ్వర్, గాయత్రి రఘురాం (దీక్షగా ఘనత పొందారు) నటించారు.
## నటీనటులు
* దిలీప్ తాడేశ్వర్
* గాయత్రి రఘురాం
* కైకాల సత్యనారాయణ
* సుజాత
* గుమ్మడి
* బ్రహ్మానందం
* చలపతి రావు
* రమాప్రభ
* తనికెళ్ళ భరణి
* ఝాన్సీ
* సుధాకర్
* ఎం. ఎస్. నారాయణ
* రంగనాథ్
* అనంత్

## పాటలు

## మూలాలు

## బయటి లింకులు
*

వర్గం:2001 తెలుగు సినిమాలు
ప్రాణ్ నాథ్ చుట్టాని

**ప్రాణ్ నాథ్ చుట్టాని** (1915 ఫిబ్రవరి 26 - 1996 జూలై 16), ఒక భారతీయ వైద్యుడు, వైద్య విద్యావేత్త, పోస్ట్ గ్రాడ్యుయేట్ ఇన్స్టిట్యూట్ ఆఫ్ మెడికల్ ఎడ్యుకేషన్ అండ్ రీసెర్చ్, చండీగఢ్ ను స్థాపించడంలో, అభివృద్ధి చేయడంలో ఆయన పాత్రకు గుర్తింపు పొందాడు.

## ప్రారంభ జీవితం
ప్రాణ్ నాథ్ చుట్టాని 1915 ఫిబ్రవరి 26న ప్రస్తుతం పాకిస్తాన్ లో భాగమైన లెయాలో జన్మించాడు. 1938లో లాహోర్ లోని పంజాబ్ విశ్వవిద్యాలయంలో బ్యాచిలర్ ఆఫ్ మెడిసిన్, బ్యాచిలర్ అఫ్ సర్జరీ పూర్తి చేసాడు. 1940లో కలకత్తా విశ్వవిద్యాలయం నుండి ఉష్ణమండల వైద్యంలో డి. టి. ఎం (డిప్లొమా), 1942లో లాహోర్ లోని పంజాబ్ విశ్వవిద్యాలయం నుండి ఎం.డి. చేసాడు. 1935 క్వెట్టా భూకంపం సమయంలో స్వచ్ఛందంగా పనిచేసాడు.

స్వాతంత్య్రం వచ్చిన తరువాత, అతని కుటుంబం గాంగ్‌టక్ కు మకాం మార్చింది, అక్కడ అతని తండ్రి ప్రధాన న్యాయమూర్తిగా పనిచేసాడు. 1949లో, ఆయనకు కామన్వెల్త్ స్కాలర్షిప్ లభించింది. యునైటెడ్ కింగ్డమ్ లో తదుపరి అధ్యయనాలు కొనసాగించాడు. భారతదేశానికి తిరిగి వచ్చిన తరువాత, అతను అమృత్‌సర్ లోని ప్రభుత్వ వైద్య కళాశాలలో పనిచేసాడు, ఒక ప్రైవేట్ ప్రాక్టీస్ కూడా నిర్వహించాడు.
## కెరీర్
పోస్ట్ గ్రాడ్యుయేట్ ఇన్స్టిట్యూట్ ఆఫ్ మెడికల్ ఎడ్యుకేషన్ అండ్ రీసెర్చ్ 1962లో చండీగఢ్ లో స్థాపించబడింది. డాక్టర్ తులసి దాస్, డాక్టర్ సంతోఖ్ సింగ్ ఆనంద్ లతో కలిసి ఆయన ఈ సంస్థ కోసం ఆలోచనను ప్రతిపాదించాడు. పంజాబ్ ముఖ్యమంత్రి ప్రతాప్ సింఘ్ కైరాన్ ఈ ప్రణాళికకు మద్దతు ఇచ్చి, ప్రధానమంత్రి జవాహర్ లాల్ నెహ్రూ నుండి ఆమోదం పొందాడు. 1969లో, ఆయన ఈ సంస్థ మొదటి డీన్, తరువాత దాని డైరెక్టర్ అయ్యాడు, తొమ్మిదేళ్లపాటు పనిచేసాడు. ఇది పిజిఐఎంఇఆర్ చరిత్రలో అత్యంత సుదీర్ఘ పదవీకాలం. ఆయన నాయకత్వంలో, జస్టిస్ డి. ఎస్. లాంబా మరణం, జై ప్రకాష్ నారాయణ్ చికిత్సకు సంబంధించిన వివాదాలతో సహా సవాళ్లను ఎదుర్కొన్నప్పటికీ, పిజిఐఎంఇఆర్ ప్రముఖ వైద్య పరిశోధన, విద్యా సంస్థగా ప్రాముఖ్యతను పొందింది.

ఉష్ణమండల వైద్యం, అంటువ్యాధులపై దృష్టి సారించిన ఆరోగ్య శాస్త్రాలపై 150కి పైగా పరిశోధనా పత్రాలను ఆయన ప్రచురించాడు. అతను 1975లో బెంగళూరులోని ఇండియన్ అకాడమీ ఆఫ్ సైన్సెస్ లో మెడిసిన్ విభాగంలో ఫెలోగా ఎన్నికయ్యాడు. డాక్టర్ ప్రాణ్ నాథ్ చుట్టాని అనేక ప్రతిష్టాత్మక అవార్డులను అందుకున్నాడు, వాటిలోః

* 1972లో భారత ప్రభుత్వం నుండి పద్మభూషణ్. 
* మెడికల్ కౌన్సిల్ ఆఫ్ ఇండియా నుండి డాక్టర్ బిసి రాయ్ అవార్డు.
* ఇండియన్ కౌన్సిల్ ఆఫ్ మెడికల్ రీసెర్చ్ నుండి శకుంతలా అమీర్ చంద్ బహుమతి.

అతను ది ట్రిబ్యూన్ ట్రస్ట్ అధ్యక్షుడిగా కూడా పనిచేసాడు, గుర్‌గావ్ ప్రింటింగ్ ప్రెస్ ను ఏర్పాటు చేయడంతో సహా దాని కార్యకలాపాలను విస్తరించడంలో సహాయపడ్డాడు. ఆయన వైద్య సహాయం, పరిశోధనలకు తోడ్పడే టిర్లోక్ తిరత్ విద్యావతి చుట్టాని ఛారిటబుల్ ట్రస్ట్ ను కూడా స్థాపించాడు.

## మరణం
ప్రాణ్ నాథ్ చుట్టాని 1996 జూలై 16న మరణించాడు. మరణం తరువాత, ఆయన పేరిట అనేక గౌరవాలు స్థాపించబడ్డాయిః

* జీర్ణశయాంతర శాస్త్రంలో అత్యుత్తమ రచనలను గుర్తించడానికి ఇండియన్ సొసైటీ ఆఫ్ గ్యాస్ట్రోఎంటరాలజీ పి. ఎన్. చుట్టాని అవార్డు (1998).
* డాక్టర్ ప్రాణ్ నాథ్ చుట్టాని ప్రసంగం (1999) ఉష్ణమండల వైద్యం, అంటువ్యాధుల అధ్యయనాలను ప్రోత్సహించడానికి నేషనల్ అకాడమీ ఆఫ్ మెడికల్ సైన్సెస్ చే ఇవ్వబడింది.

అదనంగా, చండీగఢ్ లోని ప్రాణ్ నాథ్ చుట్టాని మెడికల్ సెంటర్ ఈ ప్రాంతంలో ఆరోగ్య సంరక్షణపై ఆయన చూపిన శాశ్వత ప్రభావానికి నివాళిగా నిలుస్తుంది.

## మూలాలు

వర్గం:కలకత్తా విశ్వవిద్యాలయం పూర్వ విద్యార్థులు
వర్గం:1996 మరణాలు
వర్గం:1915 జననాలు
ఎం. ఎం. జోషి

**మహిపతి మధ్వాచార్య జోషి** (జననం 1935),  ఒక భారతీయ నేత్ర వైద్యుడు. హుబ్లీ, ధార్వాడ్‌లో ఉన్న 75 పడకల సూపర్-స్పెషాలిటీ కంటి ఆసుపత్రి అయిన *ఎం.ఎం. జోషి ఐ ఇన్స్టిట్యూట్* ( *పద్మ నయనాలయ* ) వ్యవస్థాపకుడు, ఈ ప్రాంతంలో ఇది అతిపెద్దది. కర్ణాటక రాష్ట్రంలో మొట్టమొదటి పోస్ట్ గ్రాడ్యుయేట్ ప్రైవేట్ ప్రాక్టీషనర్, ఆయన *కర్ణాటక ఆప్తాల్మిక్ సొసైటీ* వ్యవస్థాపకులలో ఒకడు, కర్ణాటక ప్రభుత్వ రెండవ అత్యున్నత పౌర పురస్కారం రాజ్యోత్సవ ప్రశస్తి గ్రహీత. వైద్యరంగంలో ఆయన చేసిన కృషికి భారత ప్రభుత్వం 2016లో నాల్గవ అత్యున్నత పౌర గౌరవం పద్మశ్రీని ప్రదానం చేసింది.

## జీవితచరిత్ర
ఎం. ఎం. జోషి 1935 మే 10న దక్షిణ భారత రాష్ట్రమైన కర్ణాటకలోని బీజాపూర్ జిల్లాలోని నింబాల్ గ్రామంలో జన్మించాడు. నేత్ర వైద్యంలో పోస్ట్ గ్రాడ్యుయేట్ డిగ్రీ పొందిన తరువాత, అతను హుబ్లీలో తన ప్రైవేట్ ప్రాక్టీస్‌ను ప్రారంభించాడు, ప్రైవేట్ ప్రాక్టీస్‌లోకి ప్రవేశించిన కర్ణాటక నుండి మొదటి పోస్ట్ గ్రాడ్యుయేట్ నేత్ర వైద్యుడు, 1967లో, ఎం.ఎం. జోషి ఐ ఇన్స్టిట్యూట్‌ను స్థాపించాడు. ఈ సంస్థ సంవత్సరాలుగా రెండు-స్థానాల (హుబ్లీ, ధార్వాడ్) సూపర్ స్పెషాలిటీ హాస్పిటల్ గ్రూపుగా ఎదిగింది. ఇది నేత్ర వైద్యంలో పోస్ట్ గ్రాడ్యుయేట్ ఇన్స్టిట్యూట్. తన సంస్థ ఆధ్వర్యంలో, జోషి ఉచిత కంటి శిబిరాలను నిర్వహించడంలో పాల్గొంటాడు.  నిరంతర వైద్య విద్య కార్యక్రమాలలో కూడా ఆయన పాల్గొంటాడు. అతను కర్ణాటక రాష్ట్రంలో మొదటి కంటి బ్యాంకును స్థాపించి గుర్తింపు పొందాడు. ఆయన *కర్ణాటక ఆప్తాల్మిక్ సొసైటీ* వ్యవస్థాపకులలో ఒకడు. 1980లో స్థాపించబడినప్పుడు ఇది రాష్ట్రంలో నేత్ర వైద్యంలో ఏకైక ప్రొఫెషనల్ సంస్థ. కర్ణాటక ప్రభుత్వం 1989లో ఆయనను రాజ్యోత్సవ ప్రశస్తితో సత్కరించింది. 2016లో ఆయన జాతీయ పౌర గౌరవం పద్మశ్రీని అందుకున్నాడు.  కర్ణాటక విశ్వవిద్యాలయం నుండి గౌరవ డాక్టరేట్ గ్రహీత అయిన జోషి, 1997 లో ఎఫ్ఐఈ ఫౌండేషన్ జాతీయ అవార్డును, 2015లో ఆల్ ఇండియా ఆప్తాల్మిక్ సొసైటీ జీవిత సాఫల్య పురస్కారాన్ని కూడా అందుకున్నాడు. నేత్ర వైద్యంలో ఆవిష్కరణలను గుర్తించినందుకు ఆయన గౌరవార్థం కర్ణాటక ఆప్తాల్మిక్ సొసైటీ వార్షిక అవార్డు, *డాక్టర్ ఎం. ఎం. జోషి బెస్ట్ పేపర్ అవార్డును* ఏర్పాటు చేసింది. 
## మూలాలు

వర్గం:జీవిస్తున్న ప్రజలు
వర్గం:1935 జననాలు
వర్గం:All articles with unsourced statements
మోహిత్ జాంగ్రా

**మోహిత్ జాంగ్రా** (జననం 27 సెప్టెంబర్ 1999) భారతీయ క్రికెటర్. అతను మార్చి 2, 2019న 2018–19 సయ్యద్ ముష్తాక్ అలీ ట్రోఫీలో ఉత్తరప్రదేశ్ తరపున ట్వంటీ20 అరంగేట్రం చేశాడు. అతను అక్టోబర్ 7, 2019న లిస్ట్ ఎ అరంగేట్రం చేశాడు, ఉత్తరప్రదేశ్ తరపున 2019–20 విజయ్ హజారే ట్రోఫీలో అరంగేట్రం చేశాడు. అతను డిసెంబర్ 17, 2019న 2019–20 రంజీ ట్రోఫీలో ఉత్తరప్రదేశ్ తరపున ఫస్ట్-క్లాస్ అరంగేట్రం చేశాడు.

## మూలాలు

## బాహ్య లింకులు

* 

వర్గం:ఉత్తర ప్రదేశ్ క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1999 జననాలు
హోసూర్ కుక్కప్ప సీతారామ

**హోసూర్ కుక్కప్ప సీతారామ** ఒక భారతీయ అథ్లెట్. 

ఇతడు 1982లో ఢిల్లీ జరిగిన 9వ ఆసియా క్రీడల పురుషుల మారథాన్ పోటీలో లక్ష్యాన్ని 2:25:07	సమయంలో పూర్తిచేసి తృతీయ స్థానంలో నిలిచి కాంస్య పతకాన్ని సాధించాడు.:

## మూలాలు

వర్గం:1956 జననాలు
వర్గం:ఆసియా క్రీడలలో పతకం సాధించిన క్రీడాకారులు
వర్గం:ఆసియా క్రీడలలో పతకం సాధించిన భారతీయులు
కె.కె. ప్రేమచంద్రన్

**కె.కె. ప్రేమచంద్రన్**(జనవరి 1,1955 - ఏప్రిల్ 16,2001)  ఒక భారతీయ అథ్లెట్. 

ఇతడు 1982లో ఢిల్లీ జరిగిన 9వ ఆసియా క్రీడల పురుషుల 800 మీ. పరుగు పోటీలో 47.27 సెకెన్లలో లక్ష్యాన్ని ఛేదించి రజత పతకాన్ని సాధించాడు.

## పతకాలు
ఇతడు వివిధ జాతీయ అంతర్జాతీయ పోటీలలో సాధించిన పతకాల వివరాలు:

## మూలాలు

వర్గం:1955 జననాలు
వర్గం:2001 మరణాలు
వర్గం:ఆసియా క్రీడలలో పతకం సాధించిన క్రీడాకారులు
వర్గం:ఆసియా క్రీడలలో పతకం సాధించిన భారతీయులు
పర్వీన్ జాలీ

**పర్వీన్ జాలీ**(జ.డిసెంబర్ 11, 1959)  ఒక భారతీయ అథ్లెట్. 

ఇతడు 1982లో ఢిల్లీ జరిగిన 9వ ఆసియా క్రీడల పురుషుల 110 మీ.హర్డిల్స్ పోటీలో లక్ష్యాన్ని 14.52	సెకెన్లలో పరిగెట్టి తృతీయ స్థానంలో నిలిచి కాంస్య పతకాన్ని సాధించాడు.

1989లో ఇస్లామాబాద్‌ జరిగిన 4వ దక్షిణాసియా క్రీడలలో  డిస్కస్ 110 మీ.హర్డిల్స్ పోటీలో  భారతదేశానికి ప్రాతినిథ్యం వహించి కాంస్య పతకం సంపాదించిపెట్టాడు.

## పతకాలు
ఇతడు వివిధ జాతీయ అంతర్జాతీయ పోటీలలో సాధించిన పతకాల వివరాలు:

## మూలాలు

వర్గం:1959 జననాలు
వర్గం:ఆసియా క్రీడలలో పతకం సాధించిన క్రీడాకారులు
వర్గం:ఆసియా క్రీడలలో పతకం సాధించిన భారతీయులు